
转讜住驻讜转



 讗诐 砖讻讘 讗诐 诇讗 砖讻讘. 讗诐 砖讻讘 诇讗 讻转讬讘 讻诇诇 讗诇讗 讗诐 诇讗 砖讻讘 讻转讬讘 讗诇讗 讚讘转专 讛讻讬 讻转讬讘 讜讗转 讻讬 砖讟讬转: 转讜专讛 讞转讜诪讛 谞讬转谞讛. 转讬诪讛 讚讻转讬讘 (砖诪讜转 讻讚) 讜讬拽讞 住驻专 讛讘专讬转 讜讬拽专讗 讘讗讝谞讬 讛注诐 讜驻专砖''讬 讘驻讬' 讞讜诪砖 讚讛讬讬谞讜 诪讘专讗砖讬转 讜注讚 讻讗谉 讜谞专讗讛 诇驻专砖 讚诇讗 拽讗诪专 讞转讜诪讛 谞讬转谞讛 砖诇讗 谞讻转讘讛 注讚 诇讘住讜祝 讗诇讗 砖注诇 讛住讚专 谞讻转讘讛 讚讬砖 驻专砖讬讜转 砖谞讗诪专讜 转讞讬诇讛 诇驻谞讬 讗讜转诐 讛讻转讜讘讬诐 诇驻谞讬讛诐 讜诇讗 谞讻转讘讛 注讚 砖谞讗诪专 诇讜 讗讜转讛 砖讻转讜讘讛 诇驻谞讬讛 讜讻讜转讘 讝讗转 讗讞专讬讛 讜注诇 讝讛 诪讬讬转讬 诪讚专讘讬 诇讜讬 砖讗讜转诐 诇讗 谞讗诪专讜 注诇 讛住讚专 讜讛讬讛 讬讻讜诇 诇讛讜讻讬讞 讝讛 诪讻诪讛 诪拽专讗讜转 讚讗讬谉 诪讜拽讚诐 讜诪讗讜讞专 讘转讜专讛 讗诇讗 讛讜讗讬诇 讜诪砖讻讞 讚专讘讬 诇讜讬 诪讬讬转讬 诇讛 讜专''转 讙专讬住 讗''专 诇讜讬 诪讬诇转讗 讘讗驻讬 谞驻砖讛: 驻专砖转 讟诪讗讬诐. 驻讬' 讘拽讜谞讟专住 讜讬讛讬 讗谞砖讬诐 讜拽砖讛 诇驻讬专讜砖讜 讚讗诪专 讘驻''拽 讚驻住讞讬诐 (讚祝 讜.) 砖讜讗诇讬诐 讘讛诇讻讜转 驻住讞 拽讜讚诐 讛驻住讞 诇' 讬讜诐 砖讛专讬 谞讘讬讗 注讜诪讚 讘驻住讞 专讗砖讜谉 讜诪讝讛讬专 注诇 驻住讞 砖谞讬 讜诇驻''讝 讗讬讻讗 讞讚砖 讜讞爪讬 讻讬讜谉 砖谞讗诪专 讘专讗砖 讞讚砖 谞讬住谉 讜注讜讚 讚诇讗 讬转讻谉 诇专讘讬 讬讜住讬 讛讙诇讬诇讬 讚讗诪专. 谞讜砖讗讬 讗专讜谞讜 砖诇 讬讜住祝 讛讬讜 讜诇专讘讬 讬爪讞拽 讚讗诪专 诇诪转 诪爪讜讛 谞讟诪讗讜 讜讞诇 砖讘讬注讬 砖诇讛诐 讘注专讘 驻住讞 讜谞专讗讛 讚驻专砖转 讟诪讗讬诐 讛讬讬谞讜 驻专砖转 讜讬谞讝专讜 (讜讬拽专讗 讻讘) 讚讻转讬讘 讘讬讛 讟讜诪讗转 砖专抓 讜谞讘讬诇讛 讜讻诇 讛爪专讬讱 诇讟讜诪讗转 诪拽讚砖 讜拽讚砖讬讜.: 讜驻专砖转 讗讞专讬 诪讜转. 讘讘专讗砖讬转 专讘讛. 讗讬讻讗 驻诇讜讙转讗 讙讘讬 讗讞专 讛讚讘专讬诐 讛讗诇讛 讛讬讛 讚讘专 讛' 讗诇 讗讘专诐 (讘专讗砖讬转 讟讜) 讚讗讬讻讗 诇诪''讚 讗讞专 住诪讜讱 讜讗讞专讬 诪讜驻诇讙 讜讗讬讻讗 诇诪''讚 讗讬驻讻讗 讜拽砖讛 诪讗讞专讬 诪讜转 讚讘讜 讘讬讜诐 讛讬讛 讜砖诪讗 谞讗诪专 讗讞专 讻诇 讛驻专砖讬讜转 诇讻讱 讞砖讬讘 诪讜驻诇讙: 

专砖讘"讗

[讘谞讚驻住: 住驻专 转讜专讛 砖讞住专 讬专讬注讛 讗讞转 讗讬谉 拽讜专讬谉 讘讜. 谞专讗讛 诇讬 讚讬专讬注讛 讗讞转 诇讗 讚讜拽讗 讚讗驻讬诇讜 讻转讘 讗讞讚 诪注讻讘 拽诇 讜讞讜诪专 诪转驻讬诇讬谉 讚转谞谉 讘诪谞讞讜转 [诇讚, 讗] 讚讻转讘 讗讞讚 诪注讻讘. 讜注讜讚 讚讛讗 讗拽砖讬谞谉 讗驻讬诇讜 讻转讘 讗讞讚 诪注讻讘 驻砖讬讟讗 讜讛讜爪专讻讜 诇转专抓 诇讗 爪专讬讻讗 讗诇讗 诇拽讜爪讜 砖诇 讬讜"讚, 讜讗讬 讘住驻专 讛讞诪讜专 讗讬谞讜 诪注讻讘 讗诇讗 讬专讬注讛 讗讞转 讛讬讗讱 讛拽砖讜 诇讛讚讬讗 讘转驻讬诇讬谉 讚诇讗 讞诪讬专讬 讻住驻专 转讜专讛, 讻转讘 讗讞讚 诪注讻讘 驻砖讬讟讗, 讜注讜讚 讚注诇 讻专讞讬谉 讗驻讬诇讜 讟注讜转 讗讞讚 诪注讻讘 讚讘诪住讻转 住讜驻专讬诐 讗诪专讜 讚讗驻讬诇讜 转讬讘讛 讗讞转 谞专讗讬转 讻砖转讬诐 驻住讜诇 讜讗讬谉 拽讜专讬谉 讘讜, 讜讬砖 诪专讘讜转讬谞讜 砖讗诪专讜 讚讞住专 讘住讜驻讜 讗讬谞讜 谞驻住诇 讘驻讞讜转 诪讬专讬注讛 讗讞转 讗讘诇 讘讗诪爪注讬转讜 讗驻讬诇讜 讻转讘 讗讞讚 诪注讻讘, 讜讗讬谞讜 诪讞讜讜专 讘注讬谞讬, 讻讬 讘专讗砖讜 讜讘住讜驻讜 诪注讻讘 讬讜转专 诇驻讬 砖讞住专讜谞讜 谞讬讻专, 讜讛专讗讬讛 砖讛专讬 讘诪讙讬诇讛 讗驻讬诇讜 讛讬讜 讘讛 讗讜转讬讜转 诪拽讜专注讜转 讗讜 诪讟讜砖讟砖讜转 讗驻讬诇讜 讗讬谉 专讬砖讜诪讜 谞讬讻专 讗住讬拽谞讗 讛转诐 讚讻砖专 注讚 专讜讘讛 讜讗讬诇讜 讘专讗砖讛 讗诪专讬谞谉 讗驻讬诇讜 诇诪讗谉 讚讗诪专 诪讗讬砖 讬讛讜讚讬 爪专讬讻讛 砖转讛讗 讻转讜讘讛 讻讜诇讛, 讗诇讗 谞专讗讛 诇讬 讚讛讻讗 谞诪讬 讗驻讬诇讜 讻转讘 讗讞讚 诪注讻讘 讘讻诇 诪拽讜诐 讗诇讗 讚专讘讬 砖诪讜讗诇 讘专 谞讞诪谞讬 诇诪注讜讟讬 讞讜诪砖讬谉 拽讗转讬 讜讻讚驻砖讟讜讛 诪讬谞讛 讘讬讛 诪讚专砖讗 讜讚专讱 讛转诇诪讜讚 讻谉 诇拽专讘 讛注谞讬谞讬诐 讜砖诇讗 讬讗诪专 讝讛 讗驻讬诇讜 讞住专 讗专讘注讛 讞讜诪砖讬谉 拽讜专讬谉 讘讜 讜讝讛 讬讗诪专 讗驻讬诇讜 讞住专 讻转讘 讗讞讚 讗讬谉 拽讜专讬谉 讘讜, 讜诇驻讬讻讱 讗诪专 讗驻讬诇讜 讞住专 讬专讬注讛 讗讞转 讗讬谉 拽讜专讬谉 讘讜 讜讗住讬拽谞讗 专讘讛 讜专讘 讬讜住祝 讚讗诪专讬 转专讜讜讬讬讛讜 讗讬谉 拽讜专讬谉 讘讞讜诪砖讬谉 诪砖讜诐 讻讘讜讚 讛爪讘讜专. 讜谞专讗讛 诇讬 诇讛诇讻讛 讚讻讬讜谉 砖讻谉 讻诇 砖诇诐 专爪讛 诇讜诪专 讞诪砖讛 讞讜诪砖讬谉 讗驻讬诇讜 谞诪爪讗讜 讟注讬讜转 [讟注讜讬讜转] 讘讗讞讚 诪谉 讛讞讜诪砖讬谉 讻诇 砖讗讬谞讜 拽讜专讗 讘讗讜转讜 讛讞讜诪砖 拽讜专讗 讘砖讗专 讛讞讜诪砖讬谉 讜讗讬谞讜 讞讜砖砖 砖讗讬谉 讟注讜转 讞讜诪砖 驻讜住诇 讗转 讛砖讗专 砖讛专讬 讗讬谉 诪注讻讘讬诐 讝讛 讗转 讝讛 讗诇讗 诇讻讘讜讚 讘注诇诪讗 砖诇讗 讬专讗讛 诪注砖讬讜 讻注讜砖讛 诪注砖讬讜 讘注谞讬讜转 砖讗讬谉 爪讘讜专 注谞讬 讜诪砖讜诐 讚诪住转专 讘诪讬诇转讬讛 谞诪讬 诇讬讻讗 讚讛讗 讘诪讬诇转讗 讚讛讛讜讗 讞讜诪砖 砖讗讬谉 拽讜专讬谉 讘讜 诇讗 诪讞住专 讻诇讜诐. 讻谉 谞专讗讛 诇讬].



专讘讬 砖诪注讜谉 讘谉 诇拽讬砖 讗讜诪专 转讜专讛 讞转讜诪讛 谞转讜谞讛. 讛拽砖讛 讛专"讗 讗讘 讘讬转 讚讬谉 讚讛讗 讻转讜讘 讘住讜祝 讜讗诇讛 讛诪砖驻讟讬诐 讜讬拽讞 讗转 住驻专 讛讘专讬转 讜讬拽专讗 讘讗讝谞讬 讛注诐 讜讙讜' 讜讝讛 讛讬讛 诇驻谞讬 诪转谉 转讜专讛, 讜讛讗 谞诪讬 讚拽讗诪专 讗讬 谞诪讬 诇讻讚专讘讬 诇讜讬 诇讗 讘专讜专 诇谉. 注讚 讻讗谉. 讜讗讬诇讜 谞讗诪专 讚讗驻讬诇讜 专讬砖 诇拽讬砖 诇讗 讗诪专 讗诇讗 砖诇讗 讛讬讛 讻讜转讘 讻诇 驻专砖讛 讜驻专砖讛 讻诪讜 砖谞讗诪专讛 诇讜 讗诇讗 住讜讚专讛 注诇 驻讛 注讚 讙诪专 讛转讜专讛, 讗诇讗 驻专砖讬讜转 砖讛讬讜 爪专讬讻讜转 诇砖注讛 讛讬讛 讻讜转讘谉 讻讚讬 砖讬专讗讜 讜讬诇诪讚讜 诪转讜讱 讛讻转讘.





讛诪讗讬专讬

拽专讗讜 讻讛谉 讜诇讜讬 拽讜专讬谉 讗讞专讬讛诐 转诇诪讬讚讬 讞讻诪讬诐 讛诪诪讜谞讬诐 驻专谞住讬诐 注诇 讛爪讘讜专 讜讗讞专讬讛诐 转诇诪讬讚讬 讞讻诪讬诐 讛专讗讜讬讬诐 诇诪谞讜转诐 驻专谞住讬诐 注诇 讛爪讘讜专 讜讗讞专讬讛诐 讘谞讬 转诇诪讬讚讬 讞讻诪讬诐 砖讗讘讜转讬讛诐 诪诪讜谞讬诐 驻专谞住讬诐 注诇 讛爪讘讜专 讜讗讞专讬讛诐 专讗砖讬 讻谞住讬讗讜转 讜讻诇 讗讚诐 讜诪讻诇 诪拽讜诐 讗谞讜 谞讜讛讙讬诐 诇讞讝专 讘诪住讬讬诐 讗讞专 讗讞讚 诪谉 讛讙讚讜诇讬诐 砖讘讘讬转 讛讻谞住转:



住驻专 转讜专讛 讛注砖讜讬讛 讻讛诇讻转讛 讘讙诇讬讜谉 讜讘转驻讬专转 讙讬讚讬谉 讗诇讗 砖诇讗 谞讻转讘讛 讻诇讛 讗诇讗 住驻专 住驻专 讻讙讜谉 砖注砖讗讛 讞诪砖讬谉 讞诪砖讬谉 专"诇 住驻专 讘专讗砖讬转 诇讘讚 住驻专 讜讗诇讛 砖诪讜转 诇讘讚 讜讻谉 讻诇诐 讗讬谉 拽讜专讬谉 诇讻转讞诇讛 讘讗讞转 诪讛谉 讘讘讬转 讛讻谞住转 诪驻谞讬 砖讗讬谉 讻讘讜讚 讛爪讘讜专 讘讻讱 讜诪讻诇 诪拽讜诐 讘讚讬注讘讚 讬爪讗 讜讗注"驻 砖讘讞住专 讬专讬注讛 讗讞转 讗讜 讗驻讬' 讗讜转 讗讞转 驻住讜诇讛 讛转诐 诪讬讞住专 讘诪讬诇转讬讛 讛讻讗 诇讗 诪讬讞住专 讘诪讬诇转讬讛:



住驻专 讛驻讟专讜转 讛讜讗讬诇 讜讗讬谉 砖诐 住驻专 砖诇诐 讗诇讗 驻专砖讛 诪讻讗谉 讜驻专砖讛 诪讻讗谉 诪谉 讛讚讬谉 诇讗 讛讬讛 专讗讜讬 诇讬讻转讘 讜诪讗讞专 砖讻谉 诪谉 讛讚讬谉 讛讬讛 讗住讜专 诇拽专讜转 讘讜 讜讻谉 诇讟诇讟诇讜 讘砖讘转 讜讻谉 讘住驻专讬 讛讙讚讛 砖讛专讬 讚讘专讬诐 砖讘注诇 驻讛 讛诐 讜诪讻诇 诪拽讜诐 住诪讻讜 诇讻转讘诐 诪爪讚 砖谞转诪注讟讜 讛诇讘讘讜转 讜讛转讜专讛 诪砖转讻讞转 讜讻诇 砖讘讗 讝诪谉 砖爪专讬讱 诇注砖讜转 转拽谞讛 诇砖诐 砖诪讬诐 诪讜讞诇讬谉 注诇 讻讘讜讚 讛转讜专讛 诇砖注讛 讜讻诪讜 砖讗诪专讜 注转 诇注砖讜转 诇讬讬' 讛驻专讜 转讜专转讬讱 讜讛讬诇讻讱 诪讜转专 诇讟诇讟诇诐 讜诇拽专讜转 讘讛诐 讘砖讘转 讜讻谉 讗注"驻 砖诪谉 讛讚讬谉 讗讬谉 讻讜转讘讬谉 诪讙诇讛 诇转讬谞讜拽 诇讛转诇诪讚 讘讛 讗诇讗 讗诐 讻谉 讚注转讜 诇讛砖诇讬诐 注讚 住讜祝 讛注谞讬谉 讻讙讜谉 诪讘专讗砖讬转 注讚 谞讞 讜诪转讜专转 讻讛谞讬诐 注讚 讜讬讛讬 讘讬讜诐 讛砖诪讬谞讬 砖讛讜讗 讙诪专 住驻讜专 讛拽专讘谞讜转 讗注驻"讻 注转 诇注砖讜转 诇讬讬' 讜讻讜' 讜讝讛讜 砖讙讚讜诇讬 讛驻讜住拽讬诐 讛讘讬讗讜 讻讜转讘讬谉 诪讙诇讛 诇转讬谞讜拽 讜讻讜' 讜砖诪讗 转讗诪专 讜讛诇讗 讗祝 诪谉 讛转讜专讛 专讗讜讬 诇讛转讬专 砖讛专讬 转讜专讛 诇讗 讞转讜诪讛 谞转谞讛 专"诇 砖诇讗 讘谞转讬谞转 驻专砖讛 驻专砖讛 讗诇讗 砖讻诇诐 讛讬讜 住讚讜专讜转 诇讜 注诇 驻讛 注讚 砖讻转讘诐 讘讬讞讚 讘住讜祝 讗专讘注讬诐 砖谞讛 讗诇讗 诪讙诇讛 诪讙诇讛 谞转谞讛 专"诇 讻砖谞讗诪专讛 讛驻专砖讛 诇诪砖讛 讛讬讛 讻讜转讘讛 讜谞讜转谞讛 讜讻谉 讻诇诐 讗讞转 讗讞转 讗注驻"讻 讻讬讜谉 讚讗讬讚讘拽 讗讬讚讘拽 讜讗讬谉 诇讻转讘讛 驻专砖讬讜转 驻专砖讬讜转 讗诇讗 讗诐 讻谉 讻讜转讘讛 讚专讱 谞讜讟专讬拽讜谉 讘讗"讘 讗讜 讘转讬讘讜转 驻专讜住讜转 讜讛讜讗 讛谞拽专讗 讻讗谉 住讬专讜讙讬谉 讜讬砖 诪驻专砖讬谉 砖诇砖 转讬讘讜转 讘砖讬讟讛 讗讞转 讜砖诇砖 讻讗谉 讘砖讬讟讛 讗讞转 注讚 砖讬砖诇诐 讻诇 讛注谞讬谉 讜诪讗讞专 砖砖诇砖 转讬讘讜转 谞讻转讘讜转 讘诇讗 砖专讟讜讟 讗讬谞讜 拽专讜讬 住驻专 讜注诇 讚专讱 讝讛 讗诪专讜 讘讛讬诇谞讗讬 讛诪诇讻讛 砖注砖转讛 讟讘诇讗 砖诇 讝讛讘 砖驻专砖转 住讜讟讛 讻转讜讘讛 注诇讬讛 砖转讛讗 诪讝讜诪谞转 诇讛注转讬拽 诪诪谞讛 驻专砖转 住讜讟讛 诇住讜讟讜转 讛爪专讬讻讜转 诇砖转讜转 讜诇讗 讬讛讜 爪专讬讻讬诐 诇讛讜爪讬讗 注诇讬讛谉 住驻专 转讜专讛:



砖诪谞讛 驻专砖讬讜转 谞讗诪专讜 讘讬讜诐 砖讛讜拽诐 讛诪砖讻谉 诇爪讜专讱 讛讬讜诐 讜讗讞"讻 谞讻转讘讜 讻诇 讗讞转 讘诪拽讜诪讛 讜讗诇讜 讛谉 讗' 驻专砖转 讻讛谞讬诐 专"诇 驻专砖转 讗诪讜专 讗诇 讛讻讛谞讬诐 砖讛诇讻讜转 讻讛谞讬诐 转诇讜讬讜转 讘讛 讜诪驻谞讬 砖讛讜讝拽拽讜 诇注讘讜讚讛 讛讜爪专讱 诇讛讜讚讬注诐 讛诇讻讜转讬讛诐 讘' 驻专砖转 诇讜讬诐 砖讘讛注诇讜转讱 诇爪讜专讱 讟讛专转诐 讙' 驻专砖转 讟诪讗讬诐 诇讚讞讜转诐 诇驻住讞 砖谞讬 砖讛专讬 讘讗讞讚 讘谞讬住谉 讛讜拽诐 讛诪砖讻谉 讜讛讬讜 讚讜专砖讬诐 讘讛诇讻讜转 讛驻住讞 讚' 驻专砖转 砖诇讜讞 讟诪讗讬诐 专"诇 讜讬砖诇讞讜 诪谉 讛诪讞谞讛 砖讘讜 讘讬讜诐 讛讜讘讚诇讜 讛诪讞谞讜转 讛' 驻专砖转 讗讞专讬 诪讜转 讜讗注"驻 砖诇爪讜专讱 讬讜诐 讻驻讜专 讛讬讗 讗诪讜专讛 讜诪讛 爪讜专讱 讘讛 诇讗讜转讜 讛讬讜诐 诪讻诇 诪拽讜诐 讗讞专 砖讘讗讜转讜 讛讬讜诐 诪转讜 讘谞讬 讗讛专谉 讘砖讘讬诇 讘讬讗转诐 砖诇讗 讻专讗讜讬 谞讗诪专讛 诇讛诐 讗讝讛专转 讜讗诇 讬讘讗 讘讻诇 注转 讜' 驻专砖转 砖转讜讬讬 讬讬谉 砖诪讗讜转讜 讛讬讜诐 谞讗住专讜 讝' 驻专砖转 谞专讜转 专"诇 讘讛注诇讜转讱 砖讛讬讛 爪讜专讱 讛讬讜诐 讞' 驻专砖转 驻专讛 砖讛专讬 诪讞专转讜 谞砖专驻讛 讛驻专讛:





转讜住驻讜转 专讬"讚

砖诇讞讜 诇讬讛 讘谞讬 讙诇讬诇讗 诇专' 讞诇讘讜 诪讛讜 诇拽专讜转 讘讞讜诪砖讬谉 讘讘"讛 驻讬' 讻诇 住驻专 讜住驻专 讻转讜讘 诇注爪诪讜 讻注讬谉 住"转 讜讗住讬拽谞讗 专讘讛 讜专讘 讬讜住祝 讚讗诪专讬 转专讜讬讬讛讜 讗讬谉 拽讜专讬谉 讘讞讜诪砖讬谉 讘讘"讛 诪驻谞讬 讻讘讜讚 讛爪讘讜专:



专讘讛 讜专讘 讬讜住祝 讚讗诪专讬 转专讜讬讬讛讜 讛讗讬 住驻专 讗驻讟专转讗 讗住讜专 诇诪拽专讗 讘讬讛 讘砖讘转' 诪"讟 诇讗 谞讬转谉 诇讬讻转讘 砖讗讬谉 讻讜转讘讬诐 讗诇讗 讻诇 讛谞讘讬讗讬诐 讘讬讞讚 讜诇讗 诪讙讬诇讛 诪讙讬诇讛 讻诪讜 砖讻转讜讘讬诐 讘住驻专 讛讛驻讟专讜转. 诪专 讘专 专讘 讗砖讬 讗诪专 讗驻讬诇讜 诇讟诇讟讜诇讛 谞诪讬 讗住讜专 讚讛讗 诇讗 讞讝讬 诇诪讬拽专讬 讘讬讛 讜诇讗 讛讬讗 砖专讬 诇诪讬拽专讬 讘讬讛 讜砖专讬 诇讟诇讟讜诇讬 讚专' 讬讜讞谞谉 讜专"诇 诪注讬讬谞讬 讘住驻专讗 讚讗讙讚转讗 讘砖讘转讗 讜讛讗 诇讗 谞讬转谉 诇讬讻转讘 讚讚讘专讬诐 砖讘注"驻 讗讬 讗转讛 专砖讗讬 诇讻讜转讘谉 讘住驻专 讗诇讗 讻讬讜谉 讚诇讗 讗驻砖专 注转 诇注砖讜转 诇讛' 讛驻专讜 转讜专转讱 砖讛转讜专讛 诪砖转讻讞转 讜讗诐 诇讗 讬讻转讘讜 转讜专讛 砖讘注"驻 转砖转讻讞 诇讙诪专讬 讛讬诇讻讱 诪讜转专 诇讛驻专 讚"转 诪驻谞讬 转讬拽讜谉 砖诪讬诐 讛讻讗 谞诪讬 讻讬讜谉 讚诇讗 讗驻砖专 注转 诇注砖讜转 诇讛' 讛驻专讜 转讜专转讱 砖讗讬谉 讻诇 爪讘讜专 讜爪讘讜专 讬讻讜诇讬谉 诇讬讻转讜讘 讻诇 讛谞讘讬讗讬诐 讛讬诇讻讱 诪讜转专 诇诇拽讟 讻诇 讛讛驻讟专讜转 讜诇讻转讘谉 讘住驻专 讗':



讘注讗 诪讬谞讬讛 讗讘讬讬 诪专讘讛 诪讛讜 诇讻转讜讘 诪讙讬诇讛 诇转讬谞讜拽 诇讛转诇诪讚 讘讛 讗"诇 讗讬谉 讻讜转讘讬谉 讜诪讬转讜拽诪讗 讻转谞讗讬 讜讬"诇 讚讙诐 讝讛 注转 诇注砖讜转 诇讛' 讜讻讜转讘讬谉:



讚专砖 专讘 讬讛讜讚讛 讘专 谞讞诪谞讬 诪转讜专讙诪谞讬讛 讚专"诇 讻转讜讘 讗' 讗讜诪专 讻讬 注诇 驻讬 讛讚讘专讬诐 讛讗诇讛 讜讻转讜讘 讗' 讗讜诪专 讻转讘 诇讱 讛讚讘专讬诐 讛讗诇讛 讛讗 讻讬爪讚 讗诪专 讛拽讘"讛 诇诪砖讛 讚讘专讬诐 砖讘讻转讘 讗讬 讗转讛 专砖讗讬 诇讗讜诪专谉 注诇 驻讛 注诇 驻讛 讗讬 讗转讛 专砖讗讬 诇讗讜诪专谉 讘讻转讘 讚讘讬 专' 讬砖诪注讗诇 转谞讗 讻转讜讘 诇讱 讗转 讛讚讘专讬诐 讛讗诇讛 讗诇讛 讗转讛 讻讜转讘 讜讗讬 讗转讛 讻讜转讘 讛诇讻讜转 驻讬' 讗讘诇 诪砖讜诐 注转 诇注砖讜转 诇讛' 讛转讬专讜 讞讻诪讬诐 诇讻转讜讘 讜讘讝讛 住诪讱 专' 砖讻转讘 讛诪砖谞讛 讜讗讞专讬讜 讻转讘讜 讛讘专讬讬转讜转 讜专讘讬谞讗 讜专讘 讗砖讬 讻转讘讜 讛转诇诪讜讚 讜讻谉 讻诇 讞讻诪讬 讛讚讜专讜转 讻讜转讘讬谉 驻讬专讜砖讬讛谉:





诪讛专砖"讗 - 讞讬讚讜砖讬 讛诇讻讜转

讘讚"讛 转讜专讛 讞转讜诪讛 讻讜' 讜注"讝 诪讬讬转讬 诪讚专讘讬 诇讜讬 砖讗讜转诐 诇讗 谞讗诪专讜 注诇 讛住讚专 讻讜' 注讻"诇 诇讗 谞讬讞讗 诇讛讜 讻驻专砖"讬 讚诪讛 谞砖转谞讜 讗诇讜 讞' 驻专砖讬讜转 砖谞讗诪专讜 诪讙讬诇讛 诪讙讬诇讛 讬讜转专 诪砖讗专 驻专砖讬讜转 砖谞讗诪专讜 讙诐 讻谉 讘讗讜转讜 讬讜诐 砖谞讗诪专讜 讜诇讗 谞讻转讘讜 注讚 诇讘住讜祝 讗诇讗 讚讜讚讗讬 讗诇讜 驻专砖讬讜转 诇讗 谞砖转谞讜 讗诇讗 讚讛"拽 讚转讜专讛 讞转讜诪讛 谞讬转谞讛 诇讻讚专讘讬 诇讜讬 砖讗诇讜 讞' 驻专砖讬讜转 诇讗 谞讻转讘讜 讻住讚专 讜谞讗诪专讜 诇驻谞讬 讗讜转谉 讛讻转讜讘讬诐 诇驻谞讬讛诐 讗诇讗 砖诇讗 谞讻转讘讛 注讚 砖谞讻转讘讛 讗讜转讛 砖诇驻谞讬讛 讜讝讛 讛讬讛 讬讻讜诇 诇讛讜讻讬讞 诪讻诪讛 诪拽专讗讜转 讻讜' 讜拽"诇:


讘驻专砖"讬 讘讚"讛 驻专砖转 讟诪讗讬诐 讜讬讛讬 讗谞砖讬诐 讻讜' 讜诇专"诇 讬讻讜诇讬诐 讛讬讜 诇讟讛专 注讚 讟"讜 讜诇讗 谞讝拽拽讜 诇驻住讞 砖谞讬 讗讗"讻 诇讗 讬讟讛专讜 注讻"诇 讜讝讜 讛讬讗 讻讚注转 专"讬 讛讙诇讬诇讬 讘驻专拽 讛讬砖谉 讚谞讜砖讗讬 讗专讜谞讜 砖诇 讬讜住祝 讛讬讜 讗"谞 讻专"注 讚诪讬砖讗诇 讜讗诇爪驻谉 讛讬讜 砖讛讬讜 注讜住拽讬谉 讘谞讚讘 讜讗讘讬讛讜讗 讜砖诐 讛拽砖讛 诇讛讜 专讘讬 讬爪讞拽 讗讬 谞讜砖讗讬 讗专讜谞讜 砖诇 讬讜住祝 讛讬讜 讻专讘讬 讬讜住讬 讛讙诇讬诇讬 讗讬 谞诪讬 诪讬砖讗诇 讜讗诇爪驻谉 讻专"注 讛专讬 讛讬讜 讬讻讜诇讬谉 诇讬讟讛专 讗诇讗 讻讜' 注"砖 讜讛转讜住' 砖讛拽砖讜 诇驻专砖"讬 讚诇讗 讬转讻谉 诇专"讬 讛讙诇讬诇讬 讚谞讜砖讗讬 讗专讜谞讜 砖诇 讬讜住祝 讛讬讜 讻讜' 爪"注 讗诐 专爪讜谞诐 讗诪讗讬 诇讗 讛讟讛专讜 拽讜讚诐 讛驻住讞 讛专讬 讝讜 讛拽讜砖讬讗 讛拽砖讛 专' 讬爪讞拽 砖诐 诇专讘讬 讬讜住讬 讛讙诇讬诇讬 讜诇专"注 讜讬砖 诇讬讬砖讘 讚讜讚讗讬 讗诐 谞讗诪专 砖诇讗 谞讗诪专 驻专砖转 讜讬讛讬 讗谞砖讬诐 讜讙讜' 讙诐 诇专"讬 讛讙诇讬诇讬 讜诇专"注 注讚 注"驻 诇讗 讛拽砖讛 诇讛讜 专讘讬 讬爪讞拽 讗诇讗 诇诪讛 诇讗 谞讗诪专 诪拽讜讚诐 讝讛 讻讚讬 砖讬讜讻诇讜 诇讬讟讛专 讗讘诇 诇驻专砖"讬 讛讜住讬驻讜 讘拽讜砖讬讗 讝讜 讻讬讜谉 讚谞讗诪专 诇讛诐 驻专砖转 讜讬讛讬 讗谞砖讬诐 讘专"讞 讜讬讚注讜 砖讬讜讻诇讜 诇讬讟讛专 讗诪讗讬 诇讗 讛讟讛专讜 讻讚讬 砖讬讜讻诇讜 诇讛讘讬讗 驻住讞 讚讗讬转 讘讬讛 讻专转 讜诪讬讛讜 诇驻讬 讝讛 拽砖讛 讗诪讗讬 诇讗 谞拽讟讜 谞诪讬 讛转讜住' 讘讚讘专讬讛诐 讚诇讗 讬转讻谉 谞诪讬 诇专"注 讚讗诪专 诪讬砖讗诇 讜讗诇爪驻谉 讛讬讜 讗诪讗讬 诇讗 讛讟讛专讜 拽讜讚诐 讛驻住讞 讜注"讻 谞专讗讛 讚诇讗 谞讬讞讗 诇讛讜 讻驻专砖"讬 讚诪砖讜诐 讚讛讜讝拽拽讜 讟诪讗讬诐 诇讛砖转诇讞 诪转讜讱 讻讱 讛讜讝拽拽讜 讟诪讗讬诐 讘讗讜转讜 讬讜诐 诇讬砖讗诇 讻讜' 讗诇讗 讚诇专"注 谞讬讞讗 讻讬讜谉 讚讘讗讜转讜 讬讜诐 讘专"讞 讛讜讟诪讗讜 讛讜讝拽拽 诇讛讜讚讬注 讗讜转谉 讘讜 讘讬讜诐 讘专讗砖 讞讚砖 讚讬谉 驻住讞 砖谞讬 注诇 讬讚讬 讟讜诪讗讛 讗讘诇 诇专讘讬 讬讜住讬 讛讙诇讬诇讬 讚谞讜砖讗讬 讻讜' 诇讗 讛讜讝拽拽 诇讛讜讚讬注谉 讘讗讜转讜 讬讜诐 讘专"讞 讟驻讬 诪砖讗专 讻诇 讛讬诪讬诐 讜诪讛专砖"诇 讛拽砖讛 诇驻专砖"讬 诪讚讻转讬讘 讜诇讗 讬讻诇讜 诇注砖讜转 讛驻住讞 讘讬讜诐 讛讛讜讗 讜讙讜' 讜谞讚讞拽 诇驻专砖 驻讬' 砖讘讗讜转讜 讬讜诐 讻讜' 注"砖 讜讛谞专讗讛 讚讗讬谉 诇讛讜爪讬讗 诪诇转 讘讬讜诐 讛讛讜讗 诪驻砖讟讬讛 讚拽讗讬 讗讚讻转讬讘 诇注讬诇 诪讬谞讬讛 讜讬注砖讜 讗转 讛驻住讞 讘专讗砖讜谉 讘讬"讚 讜讙讜' 讚讛讬讬谞讜 讘注"驻 讜讛"拽 讘专"讞 谞讗诪专 讗诐 诇讗 讬讜讻诇讜 诇注砖讜转 讘讬讜诐 讛讛讜讗 讘注"驻 讗诐 诇讗 讬讟讛专讜 诪拽讜讚诐 讜讻谉 驻专砖"讬 讘砖诪注转讬谉 讜转讜 诇讗 诪讬讚讬 讜拽"诇:





诪讛专砖"讗 - 讞讬讚讜砖讬 讗讙讚讜转

讜讛讗  诇讗 谞讬转谉 诇讻转讜讘 讗诇讗 讻讬讜谉 讚诇讗 讗驻砖专 注转 诇注砖讜转 讙讜'. 谞专讗讛 讘讝讛 讚诇讗 谞讬转谉 诇讻转讜讘 诪砖讜诐 讚诇讗 讬住诪讜讱 讛讗讚诐 注诇 讛讻转讬讘讛 讜诇讗 讬诇诪讜讚 讬讜转专 讜讘讜讚讗讬 讚讗"讗 诇讻转讜讘 讻诇 讛讚讘专讬诐 砖讛驻讛 讬讜讻诇 诇讚讘专 讘讚讘专讬 转讜专讛 讜诇讻讱 讘讚讜专讜转 讛专讗砖讜谞讬诐 砖讛讬讛 诇讘讘诐 专讞讘讛 诪谞讬 讬诐 讗诪专 诇讗 谞讬转谉 诇讻转讜讘 讻讚讬 砖讬讞讝讜专 注诇 转诇诪讜讚讜 讜诪砖谞转讜 转诪讬讚 讜讬讛讬讜 住讚讜专讬诐 诇讜 转诪讬讚 诇诇诪讜讚 讜诇讛讘讬讗讜 诇讬讚讬 注砖讬讛 讗讘诇 注转讛 注转 砖谞转诪注讟讜 讛诇讘讘讜转 讜讗"讗 诇讝讻专诐 注"讬 讛诇讬诪讜讚 讘注"驻 诪专讘讜 讜诪砖转讻讞转 诪诪谞讜 讘注"驻 讗讚专讘讛 注转 讛讜讗 诇讛讘讬讗讜 诇讬讚讬 注砖讬讛 注"讬 砖讬讛讬讜 讛诪爪讜转 住讚讜专讬诐 诇讜 讘讻转讜讘讛 讗注"驻 砖注"讬 讝讛 讛驻专讜 转讜专转讱 砖诇讗 讬讞讝讜专 注诇 诪砖谞转讜 讜转诇诪讜讚讜 转诪讬讚 讻讬 讬住诪讜讱 注诇 讛讻转讬讘讛 讜讚讜"拽: 


诇诪"讚  转讜专讛 诪讙讬诇讛 讻讜' 诇诪"讚 转讜专讛 讞转讜诪讛 谞讬转谞讛 讻讜'. 诪讛讬讚讜注 讻讬 讛转讜专讛 讗讞转 讙诪讜专讛 讛讬讗 诇驻讬 讛谞讜转谉 讬转讘专讱 讘"讛 讗诪谞诐 诇驻讬 讛诪拽讘诇讬诐 讬砖 讘讛 砖讬谞讜讬诐 诪讞讜诇拽讬诐 讜讛讜讗 讻讬 住讜讚 讜谞住转专 砖诇 讛转讜专讛 诪讜专讛 注诇 砖诪讜 讛诪讬讜讞讚 讻诪"砖 诪讬 砖讬讜讚注 诇爪专祝 讗讜转讬讜转 砖讘转讜专讛 讻讜' 讜讛谞谞诇讛 砖诇 讛转讜专讛 讛讜讗 诪讘讜讗专 砖讛谉 诪爪讜转 讛讗讚诐 讜讝"砖 诪讙讬诇讛 谞讬转谞讛 诪讞讜诇拽讬诐 讘砖讬谞讜讬 注谞讬谞讬诐 诇驻讬 讛诪拽讘诇 讜砖讗诪专 讞转讜诪讛 讛讬讬谞讜 讞转讜诪讛 讜住转讜诪讛 讘讞讬讘讜专 讗讞讚 诇驻讬 讛谞讜转谉 讬转' 讘"讛 讜拽"诇: 


讗诪专  专讘讬 讬谞讗讬 讘讗诇"祝 讘讬"转 讻讜'. 驻专砖"讬 讻诇讜诪专 专"转 注讻"诇 讜诇砖讜谉 讘讗诇"祝 讘讬"转 诇讗 诪砖诪注 讻谉 讜讬讜转专 讬砖 诇驻专砖 讚专"诇 砖诇讗 讛讬讜 讛讗讜转讬讜转 诪讞讜讘专讬谉 讘转讬讘讜转 讗诇讗 讻诪讜 讗诇"祝 讘讬"转 砖讗讬谞谉 专拽 讗讜转讬讜转 讘注诇诪讗 讜讻诪讜 砖讻转讜讘 讘讟讘诇讗 诇驻讬 讛讗讜转讬讜转 讛讬讛 诪讘讬谉 诇讻转讜讘 讛转讬讘讜转 讜讻谉 讘住讬专讜讙讬谉 转讞诇转 讛诪拽专讗 讛讬讛 讻讜转讘 转讬讘讛 砖诇讬诪讛 讜讗讞"讻 讗讜转讬讜转 砖讗讬谞谉 诪讞讜讘专讬谉 讜讚讜"拽.. 


讗讝  讗诪专转讬 讛谞讛 讘讗转讬 讘诪讙讬诇转 讻讜'. 注讬讬谉 驻专砖"讬 讜诪驻讜专砖 讘讞讬讚讜砖讬谞讜 讘讬讘诪讜转: 


驻专砖转  讟诪讗讬诐 讻讜'. 讻转讘讜 讛转讜住' 驻讬' 讘拽讜谞讟专住 讜讬讛讬 讗谞砖讬诐 讙讜' 讜拽砖讛 诇驻讬' 讚讗诪专 讘驻"拽 讚驻住讞讬诐 砖讜讗诇讬谉 讜讚讜专砖讬谉 讘讛诇讻讜转 驻住讞 诇' 讬讜诐 讻讜' 砖讛专讬 谞讘讬讗 注讜诪讚 讘驻住讞 专讗砖讜谉 讜诪讝讛讬专 注诇 驻住讞 砖谞讬 讜诇驻讬 讝讛 讗讬讻讗 讞讜讚砖 讜讞爪讬 讻讬讜谉 砖讘专"讞 谞讬住谉 讛讬讛 讻讜' 讜讻谉 讛拽砖讜 讛转讜住驻讜转 讘驻"拽 讜驻讬专砖讜 讛诐 驻' 讟诪讗讬诐 讟讜诪讗转 砖专抓 讜谞讘讬诇讛 讻讜' 注讻"诇 注"砖 讜讛讜讗 讚讞讜拽 讚讻讬讜谉 讚讟讜诪讗转 诪转 讛讬讛 讘讻诇诇 驻' 讻讛谞讬诐 砖讛讝讻讬专 诇诪讛 诇讗 谞讗诪专 讚讟讜诪讗转 砖专抓 讜谞讘讬诇讛 谞诪讬 讛讜讜 讘讻诇诇 驻' 讻讛谞讬诐 讚讛讗 讘住讚专 讗讞讚 谞讗诪专讜 讻诇 驻' 讻讛谞讬诐 讝讛 讗讞专 讝讛 讘驻' 讗诪讜专 讗讘诇 讛谞专讗讛 诇拽讬讬诐 驻专砖"讬 讜诇驻讜 诪讛 砖讛讝讻专谞讜 讻讘专 诇驻讬 讚注转 专砖讘"讙 讚住"诇 驻"拽 讚驻住讞讬诐 讚砖讜讗诇讬谉 讘讛诇讻讜转 驻住讞 拽讜讚诐 驻住讞 讘' 砖讘转讜转 讜讬诇讬祝 诇讛 诪驻' 讛讞讜讚砖 讜讛砖转讗 专"诇 讚讛讘讗 讗讝讬诇 讘砖讬讟转讬讛 讚专砖讘"讙 讜诇讻讱 讘讬讜诐 砖讛讜拽诐 讛诪砖讻谉 讘专"讞 砖讛讬讜 讘' 砖讘转讜转 拽讜讚诐 驻住讞 谞讗诪专 讜讬讛讬 讗谞砖讬诐 诪砖讜诐 讛诇讻讜转 驻住讞 专讗砖讜谉 诪住讬拽 诇讻讜诇讛 诪诇转讗 讚驻住讞讗 讚讛讬讬谞讜 讙诐 讚驻住讞 讘' 讻讚诪砖谞讬 讛转诐 讜专砖讘"讙 讗讬讬讚讬 讚讗讬讬专讬 讘诪讬诇讬 讚驻住讞讗 诪住讬拽 诇讛 诇讻讜诇讛 诪诇转讗 讚驻住讞讗 讜讘讝讛 专讗讬讛 砖讙诐 诇驻住讞 讚讜专讜转 讬砖 诇砖讗讜诇 讘讛诇讻讜转 驻住讞 讘' 砖讘转讜转 讻讚讬诇讬祝 专砖讘"讙 诪讛讞讜讚砖 讛讝讛 讜讙讜' 砖讛讜讛 讘驻住讞 诪爪专讬诐 讜讚讜"拽.





诪讛专"诐

注"讗 讚"讛 转讜专讛 讞转讜诪讛 谞讬转谞讛 讜讻讜' 注讚 讜谞专讗讛 诇驻专砖 讚诇讗 拽讗诪专 讞转讜诪讛 谞讬转谞讛 砖诇讗 谞讻转讘讛 注讚 诇讘住讜祝 讗诇讗 砖注诇 讛住讚讚 谞讻转讘讛 讜讻讜'. 诇驻讬 驻讬' 讛转讜住' 拽砖讛 讟讜讘讗 讘住讜讙讬讗 讚砖诪注转讬谉 讜谞"诇 讚诇驻讬 驻讬' 讛转讜住' 诇"讙 讘砖诪注转讬谉 讗"谞 诇讻讚专' 诇讜讬 讜讻讜' 讗诇讗 讛"讙 讻讚专' 诇讜讬 讜讛爪注转 讛住讜讙讬讗 诇驻讬' 讛转讜住' 讻讱 讛讬讗 讚诪"讚 讞转讜诪讛 谞讬转谞讛 专"诇 砖诪注讜诇诐 讛讬转讛 讞诇拽 讗讞专 讜诇讗 谞转讞诇拽讛 诇砖谞讬 讞诇拽讬诐 砖讗诐 谞讗诪专讛 驻专砖讛 诪讗讜讞专转 诇讗 谞讻转讘讛 注讚 砖谞讗诪专讛 讛驻专砖讛 砖诇驻谞讬讛 讜讗讝 讛讬讛 讻讜转讘谉 讘讘转 讗讞转 讗诇 讛驻专砖讬讜转 讛拽讜讚诪讜转 谞诪爪讗 砖诪注讜诇诐 诇讗 谞讻转讘讛 诇砖谞讬 讞诇拽讬诐 诇讗驻讜拽讬 诇诪"讚 诪讙讬诇讛 诪讙讬诇讛 谞讬转谞讛 砖讛讬讛 讻诇 注谞讬谉 讜注谞讬谉 谞讻转讘 诪讙讬诇讛 诪讙讬诇讛 讘驻谞讬 注爪诪讜 谞诪爪讗 砖讛讬转讛 谞讻转讘讛 讘讞诇拽讬诐 讛专讘讛 讜诇讻讱 拽讗诪专讬 讛讙诪专讗 砖诇诪"讚 诪讙讬诇讛 诪讙讬诇讛 谞讬转谞讛 讛住讘专讗 谞讜转谞转 砖讻讜转讘讬诐 诪讙讬诇讛 诇转讬谞讜拽 讜诇诪"讚 讞转讜诪讛 谞讬转谞讛 讗讬谉 讻讜转讘讬诐 诪讙讬诇讛 诇转讬谞讜拽 诪砖讜诐 砖诪注讜诇诐 诇讗 讛讬转讛 讻转讜讘讛 讘砖谞讬 讞诇拽讬诐 讜诪讬讬转讬 专讗讬讛 诪专' 诇讜讬 讚讛转讜专讛 讞转讜诪讛 谞讬转谞讛 专"诇 砖诇讗 讛讬讛 诪砖讛 讻转讘讛 讻住专专 砖谞讗诪专讜 诇讜 诇驻专砖讬讜转 专拽 讛讬讛 诪诪转讬谉 注讚 砖谞讗诪专讛 诇讜 驻专砖讛 讛拽讜讚诪转 讚讗诇"讻 讗诇讗 讛讬讛 讻讜转讘 诪讙讬诇讛 诪讙讬诇讛 讻诪讜 砖谞讗诪专讜 诇讜 讗"讻 谞爪讟专讱 诇讜诪专 砖讗讜转谉 讞' 驻专砖讬讜转 砖谞讗诪专讜 诇讜 讘讗讜转讜 讬讜诐 讛讬讛 讙"讻 讻讜转讘谉 讘诪讙讬诇讛 讗讞转 讝讜 讗讞专 讝讜 讜讗"讻 讙诐 注转讛 诇讗讞专 讞转讬诪转 讛转讜专讛 砖讛讚讘讬拽 讻诇 讛诪讙讬诇讜转 讬讞讚 爪专讬讻讬谉 诇讛讬讜转 谞诪爪讗讬诐 讻诇 讗讜转谉 讛驻专砖讬讜转 讬讞讚 讝讜 讗爪诇 讝讜 讜讗谞讜 专讜讗讬诐 讗讜转谉 诪驻讜讝专讬诐 讜讛驻专砖 专讘 讘讬谉 讗讞转 诇讞讘专转讛 讗诇讗 讜讚讗讬 注"讻 爪"诇 砖诇讗 讛讬讛 讻讜转讘 砖讜诐 驻专砖讛 注讚 砖谞讗诪专讛 诇讜 讗讜转讛 砖讻转讜讘讛 诇驻谞讬讛 讜专讗讬转讬 讛专讘讛 讚讘专讬诐 砖谞讗诪专讜 讘驻讬' 砖讬讟讛 讝讜 诇驻讬 讚注转 讛转讜住' 讗讘诇 诪讛 砖讻转讘转讬 讛讜讗 拽专讜讘 讜谞讻讜谉 谞"诇:





讞讻诪转 砖诇诪讛

专砖"讬 讘讚"讛 驻专砖转 讟诪讗讬诐 讻讜' 讜诇专讘讬 诇讜讬 讻讜'. 谞"讘 谞"诇 砖讛诐 诇讗 讬讚注讜 讗诐 讬讙讬注讜 诇讟讛专讛 拽讜讚诐 注砖讬讬转 驻住讞 砖注讚讬讬谉 诇讗 讬讚注讜 讚讬谉 讟讜诪讗转 诪转 讜讟讛专转讜 讘讗讬讝讛 讬讜诐 讬讛讗 专讗讜讬 诇讞讝讜专 诇砖讜讘 诇诪讞谞讛 砖讻讬谞讛 砖讛专讬 讛讬讜诐 谞爪讟讜讜 注诇 讛砖讬诇讜讞 讜诇讻谉 砖讗诇讜 讜讛拽讘"讛 讛砖讬讘 诪讬 砖讬讛讬讛 讟诪讗 砖诇讗 讬讻讜诇 诇讛讟讛专 讬注砖讛 驻住讞 讘' 讜诪讬 砖讬讻讜诇 诇讟讛专 诇讗 讬注砖讛 讗诇讗 讘诪讜注讚讜 讜爪"诇 诇驻专砖"讬 诪讛 讚讻转讬讘 讜讬讛讬 讗谞砖讬诐 讟诪讗讬诐 讜讙讜' 讜诇讗 讬讻诇讜 诇注砖讜转 讛驻住讞 讘讬讜诐 讛讛讜讗 讜讬拽专讘讜 讜讙讜' 讛讬讬谞讜 驻讬' 砖讘讗讜转讜 讬讜诐 诇讗 讛讬讜 专讗讜讬诐 诇注砖讜转讜 砖讛讬讜 讟诪讗讬诐 讜讞砖砖讜 砖诇讗 转驻住讜拽 讟讜诪讗转谉 拽讜讚诐 驻住讞 注"讻 砖讗诇讜 爪"注 (讜注讬讬谉 讘诪讛专砖"讗):





诪讛专"诐 砖讬祝

讙诪' 住"转 砖讞住专 讬专讬注讛 讗' 讻讜'. 诇诪讗讬 讚拽讬"诇 讗驻讬诇讜 讻转讘 讗' 诪注讻讘 [讛讗 讚谞拽讬讟 讞住专 讬专讬注讛] 注讬讬谉 讘讝讛 讘专砖讘"讗: 


讙诪' 讛讗讬 住驻专 讗驻讟专转讗 讗住讜专 诇诪拽专讬 讘讬'. 讜讘住诪讜讱 讘诪讙讬诇讛 诇转讬谞讜拽 诪讬讘注讬 诇讬讛 讘诇讻转讜讘 讗注"讙 讚诇讻讗讜专讛 讝讛 转诇讬讗 讘讝讛 讚讗诐 拽讜专讬谉 讘讛 诇讻转讜讘 谞诪讬 砖专讬 (讙) 讜讗讘讬讬 讚讘注讬 诇讗 讬讚注 讛讗 讚专讘讛 [讚讗驻讟专转讗 讗住讜专 诇诪拽专讬 讘讬'] 讜拽"诇: 


讙诪' 讗讬转讘讬讛 讗祝 讛讬讗 讻讜' 讟讘诇讗 砖诇 讝讛讘. 诇讻讗讜专讛 讝讛 讗驻砖专 讛讜讗 讜诇讝讛 诪砖谞讬 专"诇 讗祝 讚住"诇 诇注讬诇 讚诪砖讜诐 注转 诇注砖讜转 砖专讬: 


讘转讜住' 讘讚"讛 转讜专讛 讜讻讜' 讜注"讝 诪讬讬转讬 诪讚专' 诇讜讬 讻讜'. 讜诇讗 讙专住讬谞谉 讗"谞 [诇讻讚专' 诇讜讬. 讜诪"讚]. 转讜专讛 诪讙讬诇讛 讻讜' 讻住讚专 砖谞讗诪专讛 诇诪砖讛 讻讱 讻转讘讜 讜讻诇 驻专砖讛 讜驻专砖讛 砖谞讗诪专 诇讜 讻转讘讜 诪讬讚 讜讻讱 谞住讚专讛 讜讗"讻 [诇讬转讗 讛讗 讚] 讗讬谉 诪讜拽讚诐 讜诪讗讜讞专 讘转讜专讛 诇讚讬讚讬讛 讜诇讝讛 诪讬讬转讬 诪讚专' 诇讜讬 砖讻讬讜谉 砖讗诇讜 驻专砖讬讜转 谞讗诪专讜 讘讬讜诐 讗讞讚 讛讜"诇 诇讛讬讜转 讻转讜讘讬谉 讬讞讚 讝讛 讗讞专 讝讛 注"讻 讻讬讜谉 砖讬砖 驻专砖讬讜转 诪住讜讚专讜转 讘讬谞讬讛诐 砖"诪 诇讗 讻转讘谉 注讚 砖谞讗诪专 诇讜 讗讜转谉 讛专讗讜讬谉 诇讻讜转讘谉 诇驻谞讬讛诐 讜讻转讘谉 讗讞"讻 讗讘诇 讗讬谉 讝讛 住讘专讗 诇砖讜诐 诪"讚 砖讬讻转讘讜 诪讙讬诇讛 讘讬讜诐 砖谞讗诪专讛 诇讜 讜讗讞"讻 住讬讚专谉 讘注谞讬谉 讗讞专 讜拽"诇: 


讘转讜住' 讘讚"讛 驻专砖转 讟诪讗讬诐 讜讻讜' 讜注讜讚 讚诇讗 讬转讻谉 讻讜'. 注讬讬谉 讘住"驻 讛讬砖谉 讘讙诪' 讜专砖"讬 讜转讜住' 砖诐 讜诪讗讬 讛拽砖讜 转讜住' 讟驻讬 诪专' 讬爪讞拽 注爪诪讜 砖讛拽砖讛 砖诐 讻讘专 讛讬讜 讬讻讜诇讬谉 诇讬讟讛专 讜诪专' 讬爪讞拽 注爪诪讜 讛拽砖讜 砖驻讬专 讚讻讬讜谉 讚讞诇 讝' 砖诇讛诐 讘注专讘 驻住讞 讗"讻 注"讻 诇讗 谞讗诪专讛 讘专"讞 谞讬住谉 讜讬讛讬 讗谞砖讬诐 讗砖专 讛讬讜 讟诪讗讬诐 诇谞驻砖 讜讙讜' 砖讛专讬 诇讗 谞讟诪讗讜 注讚 讝' 讬诪讬诐 拽讜讚诐 驻住讞 砖讞诇 讝' 砖诇讛谉 讘注"驻 讗讘诇 诇专讬讛"讙 诪讗讬 讛拽砖讜 讟驻讬 诪专' 讬爪讞拽 讜讚讜讞拽 诇讜诪专 讚专' 讬爪讞拽 诇讗 讛拽砖讛 讻讘专 讛讬讜 讬讻讜诇讬谉 诇讬讟讛专 讗诇讗 讗讬诇讜 谞讗诪专 诇讛诐 拽讜讚诐 讜诇诪讛 诇讗 谞讗诪专 诇讛诐 讗讘诇 诇驻专砖"讬 讚谞讗诪专 诇讛诐 拽讜讚诐 [拽砖讛 讟驻讬] 讗诪讗讬 诇讗 讟讬讛专讜 讗转 注爪诪谉 [讚讝讛 讚讜讞拽] 讙诐 讗诪讗讬 诇讗 讛拽砖讜 诇专"注 砖诐 [讚讗诪专 诪讬砖讗诇 讜讗诇爪驻谉 讛讬讜] 讜讗"诇 讚拽讜砖讬转诐 讛讬讗讱 转诇讜讬 讘专"讞 谞讬住谉 讛讱 驻专砖讛 讛谞讬讞讗 诇专"注 砖讘讜 谞讜诇讚 讟讜诪讗讛 注"讬 谞讚讘 讜讗讘讬讛讜讗 讗讘诇 诇专讬讛"讙 讜诇专' 讬爪讞拽 拽砖讛 讚讛讗 讻讘专 驻专砖"讬 注"讬 砖谞讗诪专 诇讛诐 驻专砖转 砖诇讜讞 讟诪讗讬诐 诇驻讬 砖讘讜 讘讬讜诐 讛讜拽讘注讜 讛诪讞谞讜转 讻讜' 诪转讜讱 讻讱 讛讜讝拽拽讜 诇砖讗讜诇 讜讚讜"拽: 


讘讗"讚 驻专砖转 讜讬谞讝专讜 讻讜'. 讜讗讬谞讜 谞讻诇诇 讘驻专砖转 讻讛谞讬诐 讚讟讜诪讗讛 讝讜 讗祝 诇讬砖专讗诇 讜讗讬谉 诪讬讜讞讚 诇讻讛谞讬诐 讜拽"诇:





专砖"砖

讙诪专讗 砖谞讗诪专 诇拽讜讞 讗转 住驻专 讛转讜专讛 讛讝讛. 讻爪"诇:



专砖"讬 讚"讛 注转 诇注砖讜转. 讗诐 讘讗 注转 讻讜'. 讻爪"诇:



专砖"讬 讚"讛 驻专砖转 讟诪讗讬诐. 诪讛 砖讛拽砖讛 讛专砖"讗 讘讞"讗 诪驻' 转诪讬讚. 谞专讗讛 讚讗讬砖转诪讬讟转讬' 讙诪专讗 讚讞讙讬讙讛 (讜 注"讗 讜注"讘) 注"砖. 讗讘诇 诇讬 拽砖讛 诪讚讜注 诇讗 讞砖讬讘 驻' 驻住讞讬诐 讙讜驻讛 讚讘讛注诇讜转讱 讚讛讬讛 讙"讻 讘专"讞 注讬' 驻住讞讬诐 (讜 讘) 讜讻谉 诪讜讻专讞 诇驻专砖"讬 讚讻讗谉 讜注讬' 转讜住' 拽讚讜砖讬谉 (诇讝 讘) 讚"讛 讛讜讗讬诇:





讛讙讛讜转 讬注讘"抓

讙诪' 讚专讘讬 讬讜讞谞谉 讜专"诇 诪注讬讬谞讬 讘住驻专讗 讚讗讙讚转讗. 谞"讘 谞"诇 住驻专 砖诇 注"转 讜讞讻诪转 讛讗诪转 讛讜讗 砖讗谞讜 拽讜专讬谉 拽讘诇讛 讜诇讗 讛讬讜 诪注讬讬谞讬谉 讘讬诪讜转 讛讞讜诇 讗诇讗 讘讚讬谞讬谉 讜讛诇讻讜转 诇讚注转 诪讛 讬注砖讛 讘讬砖专讗诇 讜讘砖讘转 诇讗 讛讬讜 注讜住拽讬谉 讘讚讬谞讬谉 讜讛诇讻讜转 讚转拽讬驻讬 诇诪讬讙诪专讬讬讛讜 讜讻讬 讛讗 讚讗诪专讬谞谉 讗讬谉 砖讜谞讬谉 讘转讜诇讛 讘砖讘转 讗讙讘 讚讬拽讬专讬 讜讛讬讜 诪注讬讬谞讬谉 讘砖讘转 讘讚讘专讬 讗讙讚讛 砖诪讜砖讻转 讛诇讘 诪驻谞讬 注讜谞讙 砖讘转 讜拽讚讜砖转 讛讬讜诐 诪住讬讬注转 诇讛砖讻讬诇 讜诇讛讘讬谉 讘讞讻诪讛 讛谞注诇诪讛. 拽讜讚砖 拽讚砖讬诐 讛讬讗. 讜讗诪专讜 专爪讜谞讱 诇讛讻讬专 讗转 诪讬 砖讗诪专 讜讛讬讛 讛注讜诇诐 注住讜拽 讘讗讙讚讛. 讜讗讬谉 讝讛 讗讙讚讛 砖诇 住驻讜专讬 诪注砖讬讜转 砖谞拽专讗讜 讛讙讚讛 砖讛"讗:





讘谉 讬讛讜讬讚注

'讗值诇旨侄讛', 讗值诇旨侄讛 讗址转旨指讛 讻旨讜止转值讘, 讜职讗执讬 讗址转旨指讛 讻旨讜止转值讘 讛植诇指讻讜止转 (砖诪讜转 诇讚, 讻讝). 讛谞讛 谞讜讚注 讛讗 讚讻转讘讜 讗讞专 讻讱 转讜专讛 砖讘注诇 驻讛 诪砖讜诐 讚谞转诪注讟讛 讞讻诪转 讛诇讘 讜讘讝讛 讬讜讘谉 诪执讬 讞指讻指诐 讜职讬执砖职讈诪指专 讗值诇侄旨讛 (转讛诇讬诐 拽讝, 诪讙) 讛讬讬谞讜 讬砖诪讜专 讛讚专砖讛 砖诇 转讬讘转 讗诇讛 诇讘诇转讬 讬注讘讜专 注诇讬讛 讻讬 讻讬讜谉 讚讛讜讗 讞讻诐 讘讗诪转 讗讬谞讜 谞爪专讱 诇注讘讜专 注诇 讚专砖讛 讝讜.



诇止讗 讻旨指专址转 讛址拽旨指讚讜止砖讈 讘旨指专讜旨讱职 讛讜旨讗 讘旨职专执讬转 注执诐 讬执砖讉职专指讗值诇, 讗侄诇旨指讗 讘旨执砖讈职讘执讬诇 讚旨职讘指专执讬诐 砖讈侄讘旨职注址诇志驻旨侄讛 (砖诪讜转 诇讚, 讻讝). 谞专讗讛 诇讬 讘住"讚 讚讬讚讜注 转讜专讛 砖讘注诇 驻讛 诪讻讜谞讬转 讘砖诐 讗诪讜谞讛 讜注诇讬讛 谞讗诪专 讜职讗值专址砖职讉转执旨讬讱职 诇执讬 讘侄旨讗直诪讜旨谞指讛 (讛讜砖注 讘, 讻讘) 讜驻专砖转讬 讘住"讚 讛讟注诐 诪驻谞讬 砖讛讬讗 转诇讜讬讛 讘讗诪讜谞讛 砖讗讬谞讛 讻转讬讘讛 诇讛讚讬讗 讘转讜专讛 砖讘讻转讘.
讜讘讝讛 转专爪转讬 讘住"讚 讛拽讜砖讬讗 砖诇 讛转讜住驻讜转 讘诪拽讜诐 讗讞讚 讗诪专讜 专讝"诇 (砖讘转 诇讗.) 转讞讬诇转 讚讬谞讜 砖诇 讗讚诐 注诇 讚讘专讬 转讜专讛, 讜讘诪拽讜诐 讗讞专 讗诪专讜 专讝"诇 (住谞讛讚专讬谉 讝.) 砖讜讗诇讬谉 诇讗讚诐 转讞诇讛 诇讬讜诐 讛讚讬谉 谞砖讗转 讜谞转转 讘讗诪讜谞讛 讜讗讞专 讻讱 砖讜讗诇讬谉 拽讘注转 注转讬诐 诇转讜专讛? 讜转专爪转讬 讚讗讬谉 讛讻讜谞讛 注诇 诪砖讗 讜诪转谉 砖诇 诪诪讜谉 讗诇讗 注诇 诪砖讗 讜诪转谉 砖诇 转讜专讛 砖讘注诇 驻讛 砖谞拽专讗转 讗诪讜谞讛 讜讗讞专 讻讱 砖讜讗诇讬诐 拽讘注转 注转讬诐 诇转讜专讛 砖讘讻转讘.
讜讬讚讜注 讻讬 转讜专讛 砖讘注诇 驻讛 讛讬讗 砖砖讛 住讚专讬诐 讜讻诇 住讚专 拽专讜讬 讗诪讜谞讛 讻讬 讛讜讗 转诇讜讬 讘讗诪讜谞讛 讜砖砖讛 驻注诪讬诐 讗直诪讜旨谞指讛 注讜诇讛 诪住驻专 讘旨职专执讬转 [102脳6=612] 诇讝讛 讗诪专 诇止讗 讻旨指专址转 讛址拽旨指讚讜止砖讈 讘旨指专讜旨讱职 讛讜旨讗 讘旨职专执讬转 注执诐 讬执砖讉职专指讗值诇 讗侄诇旨指讗 讘旨执砖讈职讘执讬诇 讚旨职讘指专执讬诐 砖讈侄讘旨职注址诇志驻旨侄讛 砖讛讬讗 砖砖讛 驻注诪讬诐 讗诪讜谞讛 讻诪住驻专 讘专讬转 讜诇讻讱 讘注讘讜专讛 讻专转 讘专讬转 注诐 讬砖专讗诇.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 住"转 砖讞住专 讬专讬注讛 讗讞转. 注' 诪讙讬诇讛 讚祝 讟 注"讗 转讚"讛 讘砖诇诪讗 转讜专讛:


砖诐 诪砖讜诐 讻讘讜讚 爪讘讜专. 注' 诪讙讬诇讛 讚' 讻讚 讬讜诪讗 讚祝 注 注"讗 住讜讟讛 讚祝 诇讟 注"讘:


砖诐 讗"诇 讗讬谉 讻讜转讘讬谉 讜诪讛 讟注诐 诇驻讬 砖讗讬谉 讻讜转讘讬谉. 讻注讬谉 讝讛 砖讘转 讚祝 讻"讗 注"讗 讜砖"谞:





讞讬讚讜砖讬 讞转"住

诇驻讬 砖讗讬谉 讻讜转讘讬谉. 讻转讘 讛专讗"砖 讚讛专讬"祝 驻住拽 讻讜转讘讬谉 诪讙诇讛 诪讚讻讜转讘讬谉 讞讜诪砖讬诐 讞讜诪砖讬诐 讛"讛 诪讙讬诇讛 诪讙讬诇讛 讜讙诐 诪砖讜诐 讚诇讗 讗驻砖专. 讜讛拽砖讛 讘"讬 讛讗 讗讘讬讬 砖讗诇 诪专讘讛 讗讜 讚讬诇诪讗 讻讬讜谉 讚诇讗 讗驻砖专 讜讗驻"讛 驻砖讟 专讘讛 讗讬谉 讻讜转讘讬谉 讗注"讙 讚讗讬讛讜 讙讜驻讬' 住讘专 讻讜转讘讬谉 讞讜诪砖讬诐 讗诇讗 砖讗讬谉 拽讜专讬谉 讘讛诐 讘爪讬讘讜专 讜注讻爪"诇 讞讜诪砖讬诐 砖讗谞讬 讚讻诇 讞讜诪砖 讻住驻专 砖诇诐 讚诪讬 讜拽砖讛 诇专讬"祝. 讜讘讚专讜砖 讗诪专转讬 讛讗 讚讗诪专讬' 驻住讞讬诐 讜' 注"讘 讝讗转 讗讜诪专转 讗讬谉 诪讜拽讚诐 讜诪讗讜讞专 讘转讜专讛 讜讛讜讗 讚诇讗 讻住驻专讬 砖讻转讘讜 转讜住' 拽讚讜砖讬谉 诇"讝 注"讘 讚诇讗 专爪讛 诇驻转讜讞 讞讜诪砖 讘讙谞讜转谉 砖诇 讬砖专讗诇 讛讗 讚讗讬谉 诪讜拽讚诐 讜诪讗讜讞专 讗讘诇 讘诇讬 讟注诐 诪讗讬 讚诪讜拽讚诐 诪讜拽讚诐 讜讻讘专 讛讗专讬讱 讘讝讛 讛专讗"诪 驻' 讘讛注诇讜转讱. 讜谞"诇 讗诪讜专讗讬 讚驻"拽 讚驻住讞讬诐 讛谞"诇 住"诇 讻诪"讚 驻' 讻诇 讻转讘讬 拽讟"讝 注"讗 讝' 住驻专讬 转讜专讜转 讬砖 讜砖诐 拽讟"讜 注"讘 诪砖诪注 讚讛讻讬 讛诇讻转讗 注"砖 驻讬专砖"讬 讚"讛 讻讙讜谉 驻' 讜讬讛讬 讘谞住讜注 讜讻讜' 注"砖. 讜讗"讻 讛专讬 拽诪谉 砖诪转讞讬诇 住驻专 讘驻讜专注谞讜转 讜讬讛讬 讛注诐 讻诪转讗讜谞谞讬诐 专注 讘讗讝谞讬 讛' 砖"诪 诇讬讻讗 拽驻讬讚讗 讜讗"讻 诪讜讻讞 讗讬谉 诪讜拽讚诐 讜诪讗讜讞专 讗驻讬' 讘诇讬 讟注诐 讜住驻专讬 讚拽讗诪专 诪驻谞讬 砖讛讜讗 讙谞讜转谉 讜讗讬谉 诇讛转讞讬诇 讞讜诪砖 讘讙谞讜转 住"诇 讻诪"讚 讚诇讬讻讗 讗诇讗 讞诪砖讛 讞讜诪砖讬 转讜专讛 讜讗"讻 讬"诇 讗讬谉 诇讛转讞讬诇 讘讙谞讜转. 讜讗诪谞诐 讬砖 诇讛讘讬谉 讛讗 讘讗诪转 讗讬谉 诇讛转讞讬诇 讘讙谞讗讬 讻讚讗讬转讗 专讬砖 驻住讞讬诐 驻转讞 讚讘专讬讱 讬讗讬专. 讜爪"诇 讛讗讬 转谞讗 讜讛谞讬 讗诪讜专讗讬 住"诇 讗讬谉 讞讜诪砖 住驻专 讘驻"注 讜讗讬谉 拽驻讬讚讗 讘讛转讞诇转讜 讜讗"讻 讻讬讜谉 讚讛诇讻讛 专讜讜讞转 讚讻讜转讘讬谉 讞讜诪砖讬诐 注"讻 讛"讛 诪讙讬诇讛 诪讙讬诇讛. 注讬讬谉 诪住讻转 诪讙讬诇讛 讻"讜 注"讘 诪讘讜讗专 讚讻讜转讘讬谉 讞讜诪砖讬诐 讜讛讜讗 讛讚讬谉 诪讙讬诇讛 诇转讬谞讜拽 讜讗诐 讻谉 专讘讛 讚砖诪注转讬谉 讚讗讜住专 诪讙讬诇讛 诇转讬谞讜拽 讗驻讬诇讜 讛讬讻讬 讚诇讗 讗驻砖专 讗祝 注诇 讙讘 讚讞讜诪砖讬诐 砖专讬 住讘讬专讗 诇讛讜 讻诇 讞讜诪砖 住驻专 讘驻"注 讜诇讬讻讗 专拽 讞诪砖讛 住"转 讜诇讗 讝' 讗讘诇 诇诪讗讬 讚拽讬讬"诇 讝' 住"转 诪转讞讬诇 讘讜讬讛讬 讛注诐 讻诪转讗讜谞谞讬诐 砖"诪 讚诇讗 诪讬讞砖讬讘 讻住' 讘驻"注 讜讗驻"讛 讻讜转讘讬谉 讜讛"讛 诪讙讬诇讛 诇转讬谞讜拽. 讜砖诐 讗诪专转讬 讛讗 讚驻诇讬讙讬 专砖讘"讙 住"诇 讛' 住"转. 讜专讘讬 住"诇 讝' 住"转 讛讬讬谞讜 诪砖讜诐 讚专砖讘"讙 讗诪专 诇讛驻住讬拽 讘讬谉 驻讜专注谞讜转 诇驻讜专注谞讜转 讜讻转讘 专诪讘"谉 讘驻讬' 讛转讜专讛 砖诇讗 讬讛讬' 讙' 驻讜专注谞讜转 讝讗"讝 讜讬讛讬' 诪讜讞讝拽讬谉 讘驻讜专注谞讜转 讞"讜 注"讻 讛驻住讬拽 讘讜讬讛讬 讘谞住讜注 讘讬谉 驻讜专注谞讜转 讚讜讬住注讜 诪讛专 讛' 诇砖转讬 驻讜专注谞讜转 转讘注专讛 讜诪转讗讜谞谞讬诐 讜讗"讻 诇专砖讘"讙 讚住"诇 讘注诇诪讗 讙' 驻注诪讬诐 讛讜讛 讞讝拽讛 讗讘诇 专讘讬 讛讗 住"诇 转专讬 讝诪谞讬 讛讜讛 讞讝拽讛 讗"讻 讗讻转讬 讗讬讻讗 转专讬 驻讜专注谞讜转 住诪讜讻讬诐 转讘注专讛 讜诪转讗讜谞谞讬诐 讗注"讻 诇讗讜 诪讛讗讬 讟注诪讗 讛驻住讬拽 讘讜讬讛讬 讘谞住讜注 讗诇讗 讚讛讜讛 讝' 住"转. 讜讛谞讛 专讘讬 诪讬讬转讬 拽专讗 讞讻诪转 讘谞转讛 讘讬转讛 讞爪讘讛 注诪讜讚讬讛 砖讘注讛 讛专讬 讚讻诇 讛转讜专讛 讛讜讗 讘讬转 讗' 讜讛住驻专讬诐 讻注诪讜讚讬 讛讘讬转 砖讗"讗 诇讝讛 讘诇讗 讝讛 讜诇讗 讛讜讛 讻诇 讗讞讚 住驻专 讘驻"注 讜讻诪"砖 诇注讬诇 住讬注转讗 诇讛专讬"祝 注讬讬谉 诪讙讬诇讛 讝' 注"讗 谞"诇 讚诇专' 讬讛讜砖注 讻诇 讞讜诪砖 住驻专 讘驻"注 注"讻 讚专砖 讝讗转 诪"砖 讻讗谉 讜讝讻专讜谉 诪"砖 讘诪砖谞讛 转讜专讛 诪砖讗"讻 诇专"讗 讛诪讜讚注讬 讝讗转 讻讜诇诇 讛' 讞讜诪砖讬诐 讘讬讞讚 讜拽"诇:


讻转谞讗讬 讗讬谉 讻讜转讘讬谉 诪讙讬诇讛 诇转讬谞讜拽 诇讛转诇诪讚 讘讛. 驻讬' 讗驻讬诇讜 诇讛转诇诪讚 讘讛 讚讗注"讙 讚讗诪专讬谞谉 驻' 讛拽讜专讗 注讜诪讚 讻诇 驻住讜拽讗 讚诇讗 驻住拽讬' 诪砖讛 讗谞谉 诇讗 驻住拽讬谞谉 诇讬' 讗讘诇 转讬谞讜拽讜转 讛讜讗讬诇 讜诇讛转诇诪讚 注砖讜讬谉 砖专讬 诇诪讬驻住拽 驻住讜拽讬. 讗讘诇 诇驻住讜拽 讛转讜专讛 诪讙讬诇讜转 诪讙讬诇讜转 诇讗. 讜诇讗 转讬讘注讬 驻住讜拽讬 驻住讜拽讬 讚诇讗 讗诇讗 讗驻讬诇讜 诪讙讬诇讛 砖诇讬诪讛 谞诪讬 诇讗. 讜讚注 讻讬 诇砖讜谉 诪讙讬诇讛 讛讜讗 砖讻诇 讛诪讙讬诇讛 讗讬谞讜 诪讚讘专 讗诇讗 诪注谞讬谉 讗' 讻讙讜谉 讛' 诪讙讬诇讜转. 讜讻诇 砖诪讞讜讘专讬诐 讻诪讛 注谞讬谞讬诐 谞拽专讗 住驻专. 讜住"转 讬砖 讘讜 讻诪讛 诪讙讬诇讜转 讜注谞讬谞讬诐 讜讻诇 讗' 讘驻"注 谞拽专讗 诪讙讬诇讛 讜讘讞讘讜专讬诐 谞拽专讗 住驻专 转讜专讛. 讜诪讬讛讜 讟注诪讗 讘注讬 诪谞"诇 诇转"拽 砖讗住讜专 诇讻转讜讘 诪讙讬诇讛 诪讙讬诇讛 讜诪讗讬 讘讻讱 讚讞转讜诪讛 谞讬转谞讛 讜讚讗讬讚讘拽 诪谞"诇 砖讗住讜专 诇讛驻专讬讚诐. 讜谞"诇 诪讗讜转讜 讟注诐 注爪诪讜 讚讗诪专讬谞谉 讘砖诪注转讬谉 讚讘专讬诐 砖讘讻转讘 讗讬 讗转讛 专砖讗讬 诇讗讜诪专诐 讘注"驻 讜讬诇讬祝 诪拽专讗 讜讻' 讛专讬讟讘"讗 讛讟注诐 讚讗讬讻讗 讘讻诇 讗讜转 讜转讬讘讛 专诪讝讬诐 讘讞住讬专讜转 讜讬转讬专讜转 讜讗讜转讬讜转 诪诇讜驻驻讜转 讜讗讬谉 讗谞讜 讬讜讚注讬诐 讜讻砖讗讜诪专 讘注"驻 讗讬谞讜 谞专讙砖 讗讘诇 讘讻转讘 讛专讬 专讜讗讛 诪讛 砖讻转讜讘 诇驻谞讬讜 讗注驻"讬 砖讗讬谞讜 讬讜讚注 诪讛 讛讜讗 注"砖 讜讻"讻 讛专讘"讬 诪讚注转讬' 讚谞驻砖讬'. 讜讛"谞 住诪讬讻转 讛驻专砖讬讜转 讬砖 讘讛诐 讚专砖讜转 讬讚讜注讬诐 讜讗讬谞诐 讬讚讜注讬诐 诪"讟 谞住诪讻讜 注讬讬谉 驻讬专砖"讬 讘驻住讜拽 砖讜拽讬' 注诪讜讚讬 砖砖 诪讬讜住讚讬诐 注诇 讗讚谞讬 驻讝 讜讞讝"诇 讬诇驻讬 诪住诪讜讻讬诐 诇注讚 诇注讜诇诐. 讜讻砖诪驻专讬讚诐 讛专讬 讛驻住讬讚 讛讻讜讜谞讛 讛讛讬讗 注"讻 讗住讜专 诇讛驻专讬讚 讻"讗 讞讜诪砖 讞讜诪砖 讻讬 讗讬谉 讚讜专砖讬谉 住诪讜讻讬诐 诪住讜祝 讛住驻专 讛讬讬谞讜 讞讜诪砖 诇转讞诇转讜. 讜诇驻"讝 讬"诇 专' 讬讛讜讚讛 讚驻诇讬讙 讜住"诇 讘讘专讗砖讬转 注讚 讚讜专 讛诪讘讜诇 讜讻讜' 诇讟注诪讬' 讚专' 诇讗 讚专砖 住诪讜讻讬谉 讻"讗 讘诪砖谞讛 转讜专讛. 讜讗讬讻讗 诇诪讬诪专 讘诪砖谞讛 转讜专讛 讗讛"谞 讚诇专' 讬讛讜讚讛 谞诪讬 讗住讜专 讜讗驻砖专 讚讻诇 诪砖谞讛 转讜专讛 讻诪讙讬诇讛 讗讞转 讞砖讜讘讛 讻诪讜 诪讘专讗砖讬转 注讚 讚讜专 讛诪讘讜诇. 讜讘讝讛 讬"诇 讛专诪讘"诐 讘讛诇' 住"转 砖讻转讘 诪爪讜转 注砖讛 注诇 讻诇 讗讞讚 诪讬砖专讗诇 诇讻转讜讘 住"转 诪讚讻转讬讘 讜注转讛 讻转讘讜 诇讻诐 讗转 讛砖讬专讛 讛讝讗转 讜讗"讗 诇讜诪专 砖讬专讛 讘驻"注 砖讛专讬 讗讬谉 讻讜转讘讬诐 讛转讜专讛 驻专砖讬讜转 讗注"讻 转讜专讛 砖讬砖 讘讛 砖讬专讛 拽讗诪专 讜诪拽砖讬诐 诇专' 讬讛讜讚讛 讚讻讜转讘讬诐 诪讙诇讛 诇转讬谞讜拽 诪讗讬 讗讬讻讗 诇诪讬诪专 讜讻讬 诇讬转 诇讬' 诇专' 讬讛讜讚讛 诪"注 诇讻转讜讘 住"转. 讜诇讛谞"诇 讗"砖 讚讘诪砖谞讛 转讜专讛 诪讜讚讛 专' 讬讛讜讚讛 讜讗"讻 讗"讗 诇讜诪专 砖讬专讛 诇讞讜讚讛 砖讛专讬 讘诪砖谞讛 转讜专讛 讛讬讗 讜砖诐 讗讬谉 讻讜转讘讬谉 驻专砖讬讜转. 诪讗讬 转讗诪专 讗讻转讬 讚诇诪讗 诪砖谞讛 转讜专讛 砖讬砖 讘讛 砖讬专讛 拽讗诪专 讜诪谞"诇 讚讞讬讬讘 诇讻转讜讘 讻诇 讛转讜专' 砖讬砖 讘讛 砖讬专讛 讗讛"谞 讚讝讛 讘诇讗讛"谞 拽砖讬' 讙诐 诇转"拽 讚讛讗 注讻"驻 讻讜转讘讬谉 转讜专讛 讞讜诪砖讬诐 讞讜诪砖讬诐 诇讻"注 讜诪谞"诇 诇讻转讜讘 讻诇 讛转讜专讛 砖讬砖 讘讛 砖讬专讛. 讜注讬讬谉 讘住' 诪注讬讬谉 讞讻诪讛 转讬' 讬驻讛 诇讞讚讜讚讬 注"砖 讜讘专诪讘"诐 诇讗 谞讝讻专 拽专讗 讚诪砖谞讛 讛转讜专讛 讛讝讗转 注"讻 注讚讬讬谉 爪"注. 讜讗诪谞诐 讘驻砖讟讬讜转 砖"住 住谞讛讚' 砖诐 讜诪住转讬诪转 诇砖讜谉 专砖"讬 砖诐 诇讗 拽讗讬 讗砖讬专转 讛讗讝讬谞讜 讗诇讗 讻诇 讛转讜专讛 讗讬拽专讬 砖讬专讛. 讜爪"诇 讗注"讙 讚砖讬专转 讛讗讝讬谞讜 驻砖讬讟讗 讚讗讬拽专讬 砖讬专讛 诪"诪 讻讬讜谉 讚讗讬谉 讻讜转讘讬谉 诪讙讬诇讛 诪讙讬诇讛 注"讻 讛讱 砖讬专讛 转讜专讛 讻讜诇讛 拽讗诪专 讜诇讗 讞讜诪砖 讗讞讚 讚诇讗 诪讬拽专讬 砖讬专讛 讗诇讗 转讜专讛 诪讞讜讘专转 诪讞诪砖讛 讞讜诪砖讬谉. 讜讟注诪讗 拽讗诪讬谞讗 讚诪爪讬谞讜 讘诪住' 住讜讟讛 讚讛注"讛 谞注谞砖 注诇 砖讗诪专 讝诪讬专讜转 讛讬讜 诇讬 讞拽讬讱 讘讘讬转 诪讙讜专讬. 讗注"讙 讚讻诇 讛转讜专讛 讗讬拽专讬 砖讬专讛. 讚注 砖讬专讛 诇讞讜讚 讜讝诪讬专讜转 诇讞讜讚 讻讬 砖讬专讛 讗讬谞谞讜 讛谞讙讜谉 砖诪谞讙谞讬谉 讗诇讗 诪讗诪专 讗讜 讻转讜讘 诪住讜讚专 讻砖讜专讛 讜砖讜专转 讛讘谞讬谉 注"讚 砖讗诪专讜 讻诇 讛砖讬专讜转 诇讘讬谞讛 注"讙 诇讘讬谞讛 讜讻讜' 砖讛讜讗 住讬讚讜专 讻砖讜专转 讛讘谞讬谉 讜注讻砖讬讜 谞讛讙讜 诇住讚专 讘讞专讜讝讬谉 讛讬讚讜注讬诐 讜讛谞讘讬讗讬诐 讛讬讛 诇讛诐 住讬讚讜专 讗砖专 诇讗 谞讜讚注 诇谞讜 讻讜讜谞转诐 讜注谞讬谞诐 诪"诪 砖讬专讛 讛讜讗 讛住讬讚讜专 讛谞注专讱 讘注专讱 讬讚讜注 讜讗讞"讻 诪谞讙谞讬诐 讗讜转讜 讘谞讙讜谞讬诐 讛谞讗讜转讬诐 诇讝讛. 讜讛谞讛 驻专砖讛 讘转讜专讛 讛诪住讜讚专转 讜讘谞讜讬' 砖讬专讜转 讬讚讜注讬诐 讻讙讜谉 砖讬专转 讛讬诐 讜讛讗讝讬谞讜 讜讻讚讜诪讛 谞拽专讗 砖讬专讛. 讜讻诇 讛转讜专讛 讘讻诇诇 讛诪住讜讚专讜转 讜讘谞讜讬' 讞诪砖讛 住驻专讬诐 讝讛 讗讞专 讝讛 谞拽专讗 砖讬专讛 讗讘诇 讞讜诪砖 讗' 诇讗 谞拽专讗 砖讬专讛. 讜讗诪谞诐 讚讛注"讛 谞注谞砖 注诇 砖讗诪专 讝诪讬专讜转 讛讬' 诇讬 讞讜拽讬讱 讘讘讬转 诪讙讜专讬 讜讗诇讜 讛讬讛 讗讜诪专 砖讬专讛 诇讗 讛讬讛 诇讜 注讜谞砖 讘讻讱. 讜诇驻讬 讚讘专讬诐 讛诇诇讜 诪讬讜砖讘 讛谞"诇 讚讞讜诪砖 讗' 诇讗 讗讬拽专讬 砖讬专讛 讗讜 讻诇 讛转讜专讛 讗讜 砖讬专转 讛讗讝讬谞讜 讜讻讬讜谉 讚讗讬谉 讻讜转讘讬谉 诪讙讬诇讛 诇讛转诇诪讚 讗驻讬' 诇专' 讬讛讜讚讛 讘诪砖谞讛 转讜专讛 诪砖讜诐 住诪讜讻讬诐 讗"讻 注"讻 讻诇 讛转讜专讛 拽讗诪专. 注讜讚 讛拽砖讛 讘注抓 讞讬讬诐 讗诇驻讗谞讚专讬 讘驻' 讜讬诇讱 讜讘住讜祝 讛住驻专 注诇 讛专诪讘"诐 诪砖"住 谞讚专讬诐 诇"讞 注"讗 讚讛讜讛 住"讚 诇诪讬诪专 砖讬专讛 诇讞讜讚讗. 讜诇专诪讘"诐 讛讗 讗讬谉 讻讜转讘讬谉 砖讬专讛 诇讞讜讚 注讜讚 讛拽砖讛 诪"讟 诇讗 诪讬讬转讬 讛专诪讘"诐 诪拽专讗 讚诪住拽谞讗 讚讛转诐 诇诪注谉 转讛讬讛 讛砖讬专讛 讛讝讗转 诇注讚 注"砖. 讜讛谞讛 拽讜砖讬' 讝讜 诇拽"诪 讚讛转诐 诪讜讻讬讞 讚讛拽讘"讛 谞转谉 转讜专讛 诇讻诇 讬砖专讗诇 讚讗诇"讛 注诇 诪讛 转注讬讚 讛砖讬专讛 讗注"讻 讗拽讬讜诐 讻诇 讛转讜专讛 讗讘诇 诇注讜诇诐 讗驻砖专 砖讗讬谉 诪爪讜讛 诇讻转讜讘 讗诇讗 住"转 讗讞讚 诇讻诇 讛注讬专 讜诪诪谞讜 讬诇诪讚讜 讜讬砖诪专讜 讜讛砖讬专讛 转注讬讚 注诇讬讛诐 讜诇讗 诪讜讻讞 诪讝讛 诪"注 砖诇 讻转讬讘转 住"转 讗讘诇 拽讜砖讬' 专讗砖讜谞讛 拽砖讛 讗讬讱 讘注讬 砖"住 诇诪讬诪专 讻转讘讜 诇讻诐 砖讬专讛 诇讞讜讚讗 讛讗 讗讬谉 讻讜转讘讬谉 驻专砖讬讜转. 讜谞"诇 讘诇讗"讛 爪"注 讗讛专诪讘"诐 讗讬讱 谞讗诪专 讻转讘讜 诇讻诐 转讜专讛 砖讬砖 讘讛 砖讬专讛 讗"讻 讘转驻诇讬谉 讜诪讝讜讝讛 谞诪讬 谞讬诪讗 诪讚讗讬谉 讻讜转讘讬谉 驻专砖讬讜转 砖"诪 讜讻转讘转诐 讻诇 讛转讜专讛 注诇 诪讝讜讝讜转 讜爪"注 诇讻讗讜专讛. 讜谞"诇 讚驻专砖讛 砖讘转驻诇讬谉 讜诪讝讜讝讛 讙讝讬专转 讛讻转讜讘 讛讜讗 砖讛专讬 讗诐 讛讜住讬祝 讘讜 讗讜转 讗' 讗讜 讛' 驻专砖讬讜转 驻住讜诇 诪砖讗"讻 驻' 讛砖讬专讛 注"讻 讗"讗 诇讜诪专 砖讛拽驻讬讚讛 砖讬讻转讜讘 讻诇 讗讞讚 砖讬专讛 讚讜拽讗 讜诇讗 讬讜转专 讻诪讜 驻' 砖讘转驻诇讬谉 讝"讗 砖讛专讬 讻转讬讘 砖转讛讬讛 诇注讚讛 讗砖诪讬专转 讻诇 讛转讜专讛 砖"诪 爪专讬讻讬谉 诇讙专讜住 讻诇 讛转讜专讛 讜讚讘专讬诐 砖讘讻转讘 讗住讜专 诇讗讜诪专诐 讘注"驻 讜注"讻 爪专讬讻讬谉 注讻"驻 诇讻转讜讘 住"转 诇诇诪讜讚 诪转讜讻讜 讜谞讗诪专 砖讝讜诇转 讝讛 讬讛讬讛 诪爪讜讛 注诇 讻诇 讗讞讚 诪讬砖专讗诇 砖讬讛讬讛 诇讜 驻' 讛砖讬专讛 谞讻转讘转 诇讛讬讜转 诇讜 诇注讚讛 砖讬砖诪讜专 讛转讜专讛 砖诇诪讚 讘住驻专 讛转讜专讛 讜讗"讻 讗"讗 诇讜诪专 砖讗诐 讬专爪讛 讻诇 讗讞讚 诇讻转讜讘 诇讜 讻诇 讛转讜专讛 讬讛讬讛 讗讬住讜专 讘讚讘专 讗讚专讘讗 驻砖讬讟讗 讚诇讗 转砖讻讞 诪驻讬 讝专注讜 讜讗"讻 讗"讗 诇讜诪专 讗诇讗 砖驻' 讛砖讬专讛 诪讞讜讬讬讘 讜讻诇 讛转讜专讛 专砖讜转. 讜讝讛 讗"讗 讚讛讗 讗讬谉 讻讜转讘讬诐 讛转讜专讛 驻专砖讬讜转 讗注"讻 讻诇 讛转讜专讛 砖讬砖 讘讛 砖讬专讛 拽讗诪专 讜讗"砖. 讜讗砖"谞 讚讘讛住"讚 注讚讬讬谉 诇讗 讬讚注 讚谞爪讟讜讜 注诇 讻诇 讛转讜专讛 讜砖讛砖讬专讛 转讛讬讛 诇注讚 讜讛讜讛 住讚"讗 讚诇讗 讬讻转讜讘 专拽 讛砖讬专讛 讜讗讬讻讗 诇诪讬诪专 讗讛"谞 讗住讜专 诇讻转讜讘 讟驻讬 讜讛讜讛 讻转驻诇讬谉 讜诪讝讜讝讜转 讜讻谞"诇 讜诇讗 讛"诪 诇诪讬驻专讱 讛讗 讗讬谉 讻讜转讘讬谉 驻专砖讬讜转 讜拽"诇:


讜讗诐 讚注转讜 诇讛砖诇讬诐 诪讜转专. 讻诪"砖 诪专注"讛 诪讙讬诇讛 诪讙讬诇讛 注"讚 诇讛砖诇讬诐 诇讘住讜祝 讜讻诪"砖 转讜住':


讚讻诇 讛转讜专讛 讗讬拽专讬 诪讙讬诇讛. 讚讛讜讛 注谞讬谉 讗讞讚 讚讻讜诇讛 砖诪讜转讬讜 砖诇 讛拽讘"讛 讜谞注讜抓 住讜驻讛 讘转讞诇讛 讜拽讜讚诐 砖谞讘专讗 讛注讜诇诐 讛讬转讛 讻转讜讘讛 诇驻谞讬讜 讘注讬专讜讘 讗讜转讬讜转 讻讬讚讜注 讜注"讻 谞拽专讗转 诪讙讬诇讛:


砖诪谞讛 驻专砖讬讜转 讜讻讜'. 驻讬专砖"讬 讜讛诪砖讻谉 讛讜拽诐 讘讗' 讘谞讬住谉. 讻转讘 讻谉 诇讗驻讜拽讬 诪拽爪转 诪讚专砖讬诐 讜讻谉 讚注转 讻诇 讛驻砖讟谞讬诐 讜专诪讝 讙诐 讘专诪讘"谉 砖转讞讬诇转 讬诪讬 诪诇讜讗讬诐 讛讬讛 讘专"讞 谞讬住谉 讻驻砖讟讜转 讚拽专讗 讘讬讜诐 讞讚砖 讛专讗砖讜谉 转拽讬诐 讛诪砖讻谉 讜讘砖诪讬谞讬 讘谞讬住谉 讛讜拽诐 讙诪专 讛拽诪转讜 讜讘讜 诪转讜 谞讚讘 讜讗讘讬讛讜 讜讗讝 谞讗诪专讜 驻专砖讬讜转 讗诇讜 讜诇讛砖诪专 诪讝讛 讻转讘 专砖"讬 讘专"讞 讛讜拽诐 讻讚注转 讞讝"诇 驻专拽 专"注 讗讜转讜 讛讬讜诐 谞讟诇 注砖专 注讟专讜转 讜讘讻"讙 讘讗讚专 讛转讞讬诇讜 讬诪讬 诪讬诇讜讗讬诐 讜讘专"讞 谞讬住谉 讛讜拽诐 讙诪专 讛拽诪转讜. 讜诇讻讗讜专讛 讛讜爪专讱 专砖"讬 诇驻专砖 讻谉 诇讛讻专讬讞 砖讬讟转讜 诇讗驻讜拽讬 诪讛转讜住' 讚讻讬讜谉 讚讛讬讛 讘讬讜诐 专"讞 谞讬住谉 砖谞讛 讛砖谞讬转 讜讗讝 谞讗诪专 讜讬注砖讜 讘谞讬 讬砖专讗诇 讗转 讛驻住讞 讘诪讜注讚讜 讻讚讻转讬讘 诇讛讚讬' 讘驻' 讘讛注诇讜转讱 讜讗"讻 爪注"讙 诇讛转讜住' 诪"讟 诇讗 讛讝讻讬专 专' 诇讜讬 讟' 驻专砖讬讜转 讜讛讬讬谞讜 讜讬注砖讜 讘谞"讬 讗转 讛驻住讞 讘诪讜注讚讜 讻讬 诪转讞诇讛 诇讗 谞爪讟讜讜 讗诇讗 注诇 驻住讞 诪爪专讬诐 讜讘讘讜讗诐 讗诇 讛讗专抓 讜诇讗 讘诪讚讘专 讜讛讜爪专讱 诇讛讝讻讬专诐 砖讬注砖讜 驻住讞 诪讚讘专 讜注讜讚 砖讞诇 讘砖讘转 讜讛讜爪专讱 诇讛讜讚讬注诐 砖讬注砖讜 讘诪讜注讚讜 讘砖讘转 讜讗"讻 诪"讟 诇讗 讛讝讻讬专 专' 诇讜讬 讙诐 驻专砖讛 讝讜. 讘砖诇诪讗 诇专砖"讬 讛讬讬谞讜 驻' 讟诪讗讬诐 讚驻住讞 砖谞讬 砖讛讜讗 注讬拽专 讞讚讜转讬' 讚讛讗讬 驻专砖转讗 讗讘诇 诇讛转讜住' 爪"注 讜爪"诇 专' 诇讜讬 住"诇 砖诇讗 讛讬讛 讬讜诐 讛拽诪转 讛诪砖讻谉 讘专"讞 谞讬住谉 讗诇讗 讘讞' 讘谞讬住谉 讜诇专砖"讬 诇讗 谞讬讞讗 诇讬' 讘讛讗 注"讻 驻讬专砖"讬 砖讛讬讛 讘专"讞 谞讬住谉 讜诪讜讻专讞 讻驻讬专砖"讬 讜拽讜砖讬' 转讜住' 注讬讬谉 诪讛专砖"讗 讜讙诐 讘讞讬' 讗讙讚讜转 砖诇讜:





驻转讞 注讬谞讬诐

讘注讗 诪讬谞讬讛 讗讘讬讬 诪专讘讛 诪讛讜 诇讻转讜讘 诪讙讬诇讛 诇转谞讜拽 讜讻讜' 讗讜"讚 讻讬讜谉 讚诇讗 讗驻砖专 讻讜转讘讬谉 讗"诇 讗讬谉 讻讜转讘讬谉. 讛专讬"祝 讻转讘 讻讜转讘讬谉 诪讙讬诇讛 诇转谞讜拽 讜转诪讛讜 注诇讬讜 讛专讗"砖 讜讛专"谉 讜讛专讘 驻专讬 讞讚砖 讘住' 诪讬诐 讞讬讬诐 讘讞讬讚讜' 诇诪讻讬诇转讬谉 讻转讘 讚讛专讗砖讜谞讬诐 讛砖讬讙讜 注诇讬讜 讘讻讚讬 讜讚讘专讬 讛专讬"祝 讘专讜专讬诐 讚讛讗 讗诪专讬谞谉 诇注讬诇 讛讗讬 住驻专讗 讚讗驻讟专转讗 讜讻讜' 注"砖 讜讬砖 诇讛注讬专 注诇讬讜 讚诪砖诪注 讚讞讚砖讜转 讛讜讗 诪讙讬讚 讜讛诇讗 讛谉 讛谉 讛讚讘专讬诐 砖讻转讘 诪专谉 讘讘讬转 讬讜住祝 讬"讚 住讬诪谉 专驻"讙 讜讛讝讻讬专讜 讛讜讗 讝"诇 讘专讬砖 讚讘专讬讜 砖讻转讘 讜讘讘"讬 讬"讚 讛诇讬抓 讘注讚 讛专讬"祝 讜讗"讻 讛专讬 诪专谉 讘讘"讬 砖诐 讘住讜祝 讛诇砖讜谉 讻转讘 讘讚讘专讬讜 讜诪讛 讘讗 诇讞讚砖:
讜讗谞讬 讛爪注讬专 讘住驻专讬 讛拽讟谉 讘专讻讬 讬讜住祝 砖诐 注诇 讚讘专讬 讛专讘 讘"讞 砖讻转讘 讚诪讗讬 讚诪住讬拽 诪专谉 讘讘"讬 讻谉 驻讬专砖 讛专"谉 讜讻讜' 讞讬诇拽转讬 讘讬谉 讚讘专讬 讛专"谉 诇讚讘专讬 讛讘"讬 讚讻讜谞转 讛专"谉 讻诪"砖 诪专谉 讚诇注讜诇诐 拽讬"诇 讻专讘讛 讗诇讗 讚讗讞住讜专 讚专"讬 讜讙诐 讚诇"讛 讚诇"讛 诇谞讜 讗讱 诪专谉 诪住讬拽 讚诇讗 拽讬"诇 讻专讘讛 讜讛讘讗转讬 讚讘专讬 讛专"谉 讘讞讬讚讜砖讬讜 诇拽讬讬诐 诪"砖. 讜讗讞"讱 讻转讘转讬 注诇 讛' 驻专"讞 讚讗诐 讻讜谞转讜 讚谞砖转谞讜 讛讝诪谞讬诐 讝讛讜 转讬专讜抓 讛专"谉 讜讗诐 讻讜谞转讜 讚诇讗 拽讬"诇 讻专讘讛 讝讛讜 转讬专讜抓 诪专谉 注"砖 讘讗讜专讱 讜讝讛 砖讻转讘转讬 讘讘专讻讬 讬讜住祝 诪讜讻专讞 砖讛讜讗 讚注转 诪专谉 讘讘"讬 讘讻讜谞转 讚讘专讬 讛专"谉 讜专爪讬转讬 诇讚拽讚拽 诪讛 砖讻转讘 讛专"谉 讘讞讬讚讜砖讬讜 讛讬讻讗 讚讗讬讻讗 讚讜讞拽讗 诇讛住讻讬诪讜 注诐 诪讛 砖讛讘讬谉 诪专谉 讘讚讘专讬讜 驻' 讻诇 讻转讘讬:
讜注转讛 讗讜诪专 讗谞讬 讘注谞讬讬 讚讚讘专讬 讛专"谉 讘讞讬讚讜砖讬讜 讬讜转专 谞专讗讛 诇驻专砖 讘讚讘专讬讜 砖讛讜讗 讻转讬专讜抓 诪专谉 讚诇讗 拽讬"诇 讻专讘讛 讚讛专讬 讻转讘 讻讚讗住讬拽谞讗 讘住驻专讗 讚讗驻讟专转讗. 讜诪"砖 讚讛讬讻讗 讚讗讬讻讗 讚讜讞拽讗 讗讬谉 诇讚拽讚拽 诪讝讛 砖讻讜谞转讜 讻诪讜 砖驻讬专砖 诪专谉 讘讚讘专讬讜 讚谞砖转谞讜 讛讝诪谞讬诐 讜讻讜' 砖讛专讬 讙诐 讘住驻专讗 讚讗驻讟专转讗 讘驻讬专讜砖 讗诪专讜 讻讬讜谉 讚诇讗 讗驻砖专 注转 诇注砖讜转 诇讛' 讜讛讬讬谞讜 讚讗讬讻讗 讚讜讞拽讗 讜讻诪讜 砖驻讬专砖 专砖"讬 砖讗讬谉 讬讻讜诇转 诇讻诇 爪讘讜专 诇讻转讜讘 谞讘讬讗讬诐 砖诇诐. 讜专讘讛 讙诐 讚讗讬讻讗 讚讜讞拽讗 讗住专 讘住驻专讗 讚讗驻讟专转讗 讜讙诐 讘诪讙讬诇讛 诇转谞讜拽 砖爪讚讚 讗讘讬讬 讗讜"讚 讻讬讜谉 讚诇讗 讗驻砖专 讻转讘讬谞谉 讗住专 专讘讛 讗诇诪讗 讚专讘讛 讗住专 讗祝 讚讗讬讻讗 讚讜讞拽讗. 讗诇讗 砖注诇 讝讛 讻转讘 诪专谉 讚谞砖转谞讜 讛讝诪谞讬诐 讚讘讬诪讬 讛专讬"祝 诇讗 讛讬讛 讗驻砖专 诇诇诪讜讚 讗驻讬诇讜 注砖专讛 讘住驻专 讗讞讚 讜谞诪爪讗转 讛转讜专讛 讘讟诇讛 注"砖 讜讗"讻 讛专"谉 砖讻转讘 讘讞讬讚讜砖讬讜 讜讛讬讻讗 讚讗讬讻讗 讚讜讞拽讗 谞专讗讛 讚诇讗 谞转讻讜讜谉 诇讝讛 讚讝讛 讗讬谞讜 讚讜讞拽讗 专拽 讚讘专 讛诪讘讬讗 诇讘讟诇 转讜专讛 诪讬砖专讗诇 讻讬 讘讚讜讞拽讗 专讘讛 讗住专 讘讬谉 讘讗驻讟专转讗 讘讬谉 讘诪讙讬诇讛 讻讚讻转讘讬谞谉. 讜讗"讻 讚讘专讬 讛专"谉 讘讞讬讚讜砖讬讜 讛诐 讻讚讘专讬 诪专谉 讚诇讗 拽讬"诇 讻专讘讛. 讜讗驻砖专 讚讗诐 诪专谉 讛讬讛 专讜讗讛 讚讘专讬 讛专"谉 讘讞讬讚讜砖讬讜 讛讬讛 诪驻专砖诐 讻转讬专讜爪讜 讜诇讗 讻诪"砖 诪拽讜讚诐. 讙诐 讛专讘 驻专"讞 讗讬谉 住驻拽 砖讻讬讜讬谉 诇诪讗讬 讚诪住讬拽 诪专谉 讜讗讬谉 诇讛住转驻拽 讻诪讜 砖注诇转讛 注诇 讚注转讬 讘讘专讻讬 讬讜住祝 [讜讗驻砖专 讚讻转讘 讛专讘 驻专"讞 讻谉 拽讜讚诐 砖专讗讛 讚讘专讬 诪专谉 讘讘"讬 讜讗讞"讱 专讗讛讜 讜讻转讘 讘讙讬诇讬讜谉 讜讘讘"讬 讬"讚 讛诇讬抓 讘注讚 讛专讬"祝 [讻谉] 讬注"砖. 讜讛诪注转讬拽 注讜讬转 讜讻转讘讜 讘驻谞讬诐 讘专讗砖 讚讘专讬讜 讜讻讘专 专讗讬转讬 讘驻专"讞 讘诪拽讜诪讜转 讗讞专讬诐 讜讘诪讞讘专讬诐 讗讞专讬诐 讚谞专讗讬谉 讛讚讘专讬诐 砖讟注讛 讛诪注转讬拽 讻讬讜爪讗 讘讝讛] 讜注转讛 讘讗 诇讬讚讬 讬诐 砖诇 砖诇诪讛 诇诪讻讬诇转讬谉 讜专讗讬转讬 砖讻转讘 讻谉 讻诪讗讬 讚诪住讬拽 诪专谉 讘注讚 讛专讬"祝 讜讻转讘 砖讝讛 讚注转 讛诪专讚讻讬 注"砖:

诪住拽讬谞谉 讘注讜 诪讬谞讬讛 讗讘讬讬 诪专讘讛 诪讛讜 诇讻转讜讘 诪讙讬诇讛 诇转讬谞讜拽 诇讛转诇诪讚 讘讛 转讘注讬 诇诪"讚 转讜专讛 诪讙讬诇讛 谞转谞讛 转讘注讬 诇诪"讚 讞转讜诪讛 谞讬转谞讛 转讬讘注讬 诇诪"讚 诪讙讬诇讛 谞讬转谞讛 讻讬讜谉 讚诪讙讬诇讛 谞讬转谞' 讻讜转讘讬谉 讗讜 讚讬诇诪讗 讻讬讜谉 讚讗讚讘讬拽 讗讚讘讬拽 转讘注讬 诇诪"讚 讞转讜诪讛 谞讬转谞讛 讻讬讜谉 讚讞转讜诪讛 谞讬转谞讛 讗讬谉 讻讜转讘讬谉 讗"讚 讻讬讜谉 讚诇讗 讗驻砖专 讻讜转讘讬谉 讗"诇 讗讬谉 讻讜转讘讬谉 讜诪讛 讟注诐 诇驻讬 砖讗讬谉 讻讜转讘讬谉 讻转谞讗讬 讗讬谉 讻讜转讘讬谉 诪讙讬诇讛 诇转讬谞讜拽 诇讛转诇诪讚 讘讛 讜讗诐 讚注转讜 诇讛砖诇讬诐 诪讜转专 专' 讬讛讜讚讛 讗讜诪专 讻讜转讘 诪讘专讗砖讬转 注讚 讚讜专 讛诪讘讜诇 讘转讜专转 讻讛谞讬诐 注讚 讜讬讛讬 讘讬讜诐 讛砖诪讬谞讬 讜专讘 讗诇驻住 讝"诇 诇讗 讛讘讬讗 讻诇 讝讛 讗诇讗 讻转讘 讻讜转讘讬谉 诇转讬谞讜拽 诇讛转诇诪讚 讘讛 讜讻谉 讛诇讻转讗 讜讻' 讛专讗"砖 讜转讬诪讛 讛讜讗 讻讬讜谉 讚专讘讛 讛砖讬讘 诇讗讘讬讬 讗讬谉 讻讜转讘讬谉 讜诇讬讻讗 诪讗谉 讚驻诇讬讙 注诇讬' 讜注讜讚 专讗讜讬' 诇驻住讜拽 讛诇讻讛 讻转"拽 讚专' 讬讛讜讚讛 讚诇讗 砖专讬 讗诇讗 讘讚注转讜 诇讛砖诇讬诐 讜讗驻砖专 讚住讘专 讛诇讻讛 讻专' 讬讜讞谞谉 讚讗诪专 转讜专讛 诪讙讬诇讛 谞转谞讛 讜诇讗 讞讬讬砖 诇讛讗 讚拽讗诪专 讻讬讜谉 讚讗讬讚讘' 讚讗"讻 讗驻讬诇讜 讞讜诪砖 诇讗 谞讬讻转讘 讗诇讗 转讜专讛 砖诇讬诪讛 讻讬讜谉 讚讗讬讚讘' 讜注讜讚 专讗讛 诇讛拽诇 诪砖讜诐 讚诇讗 讗驻砖专 诇讻诇 注谞讬 讘讬砖专讗诇 诇讻转讜讘 转讜专讛 砖诇讬诪讛 诇讘谞讜 注"讻 讜讻诇 讝讗转 讗讬谞讛 砖讜讛 诇讬 谞讛讬 讚拽"诇 讻专' 讬讜讞谞谉 讚讗诪专 诪讙诇讛 谞转谞讛 讛诇讗 专讘讛 讗住专 诇讗讘讬讬 讗驻讬诇讜 诇诪"讚 诪讙讬诇讛 谞转谞讛 讜诪讛 砖诪拽砖讛 诇讬讛 讗"讻 讗驻讬诇讜 讞讜诪砖 谞诪讬 拽讜砖讬讗 讛讜讗 诇转"拽 讜讻诇 讛谞讬 讚讗住专讬 诇讻转讜讘 讜讻讬 讻讞 讘讬讚讬 诇住转讜专 讚讘专讬 讛转谞讗 诪讞诪转 讛拽讜砖讬讗 讗讞转 讘讜讚讗讬 诇讗 讛讞诪讬专讜 讻讜诇讬 讛讗讬 讜注讜讚 诪讗讬 讞讝讬转 诇讛拽诇 谞讬诪讗 讛"谞 讚讗驻讬诇讜 讞讜诪砖 讗住讜专 讜诇讗讜 讚讜拽讗 讘诪讙讬诇讛 拽讗诪专 讜讗驻砖专 诇专讘讜转' 讚讛讬转专' 拽讗诪专 诪讙讬诇讛 讚专' 讬讛讜讚讛 诪转讬专 讗驻讬诇讜 诪讙讬诇讛 诇讻转讜讘 讜诪讛 砖讗诪专 砖讗讬谉 讬讻讜诇转 讘讬讚 讻诇 讗讚诐 注谞讬 讻讜' 讜讻讬 谞转讬专 讗住讜专讬诐 诇注谞讬 讘注讘讜专 注谞讬讬转讜 讜讗讬谞讛 讚讜诪讛 诇诪诇讗讻转 讛诪讜注讚 诇驻讬 砖讗讬谉 诇讜 诪讛 砖讬讗讻诇 讜注讜讚 谞专讗讛 讘注讬谞讬 诪讛 砖讛砖讬讘 专讘讛 诇讗讘讬讬 诇驻讬 砖讗讬谉 讻讜转讘讬' 讝讛讜 驻讬' 讗讬谉 讻讜转讘讬谉 讗祝 砖讛讜讗 诇讛转诇诪讚 讜讗讬谉 讬讻讜诇转 讘讬讚讜 诇讻转讜讘 讻诇 讛讞讜诪砖讬谉 讗驻"讛 讗住讜专 砖讗讬谉 讻讜转讘讬谉 讻诇诇 诪讙讬诇讛 讜谞专讗讛 讘注讬谞讬 讚讚注转 讛专讬"祝 讗讞专 讚砖专讬谞谉 诇讻转讜讘 住驻专讬 讚讗讙讚转讗 讜诇拽专讜转 讘讜 诪砖讜诐 注转 诇注砖讜转 讛"谞 讚砖专讬 诇讻转讜讘 诪讙讬诇讛 诇诇诪讜讚 注诐 讛谞注专讬' 诪砖讜诐 注转 诇注砖讜转 讜讻谉 讬专讗讛 诪讚讘专讬 讛诪专讚讻讬 砖讻转讘 讜讝"诇 讻讜转讘讬谉 诪讙讬诇讛 诇转讬谞讜拽 诇讛转诇诪讚 讘讛 讜讛"讛 讚诪讜转专 诇讻转讜讘 驻专砖转 讛拽专讘谞讜转 讜讻谉 拽"砖 砖讘转驻讬诇转 砖诇谞讜 诪砖讜诐 注转 诇注砖讜转 砖讛专讬 讗讬谉 讻诇 讛注讜诇诐 讬讜讚注讬诐 讘注"驻 讜讗讬谉 诇讻诇 讛注讜诇诐 讞讜诪砖讬诐 诇讛讘讬讗诐 诇讘"讛 讜讗转讬 诇讘讟诇 讛转驻讬诇讛 讜拽"砖 砖讛讜讗 诪谉 讛转讜专讛 诇讻谉 诪讜转专 诇讻转讘讬 讛谞讬 讗注驻"讬 砖诇讗 谞讬转谉 诇讻转讜讘 讜讗"转 讜讛讗讬讱 拽专讬谞谉 砖讬专转 讛讬诐 讜驻专砖转 拽专讘谞讜转 讘讘"讛 讘注"驻 讛诇讗 讚讘专讬诐 砖讘讻转讘 讗讬 讗转讛 专砖讗讬 诇讗讜诪专诐 讘注"驻 讜讗讜诪专 专"转 讚讛谞讬 诪讬讙专住 讙专讬住谉 转讚注 讚讗诪专 转驻讬诇讬谉 讜诪讝讜讝讜转 谞讻转讘讬谉 砖诇讗 诪讬谉 讛讻转讜' 诪砖讜诐 讚诪讙专住 讙专讬住谉 注"讻:

